Nedavna rasprava u Narodnoj skupštini Republike Srpske (NSRS) o radu predstavništava tog bosanskohercegovačkog entiteta u svijetu, ponovo je otvorila pitanje zašto Republika Srpska (RS) ima predstavništva i čemu ona služe. Opozicione stranke žestoko kritikuju rad predstavništava tvrdeći da je jedino vidljivo da se bave "organizovanjem manifestacija i učešćem na sajmovima".\nU posljednjoj deceniji otvoreno je osam predstavništava RS-a. Neka od njih se nalaze u značajnim centrima poput onog u Vašingtonu, Briselu, Moskvi i Beču. Za njihov rad su potrošena ogromna sredstva, no sada se postavljaju pitanja kakva je njihova uloga i kakvi su uopšte efekti njihovog postojanja.\nU opozicionim strankama u RS-u smatraju da nije ispunjen niti osnovni razlog njihovog postojanja, a to je poboljšavanje imidža.\n"RS trenutno nema nijednog prijatelja, sem nekih korektnih odnosa sa Srbijom i Rusijom. Samo Predstavništvo RS-a u Vašingtonu i preko njega ono što je rađeno je koštalo preko 60 miliona maraka (oko 30 miliona evra) za lobiranje u SAD-u, a onda dobijete predsjednika (Milorad Dodik), na crnoj listi, zajedno sa Keljmendijem ili zajedno sa kriminalcima i teroristima sa ovog područja", ukazuje funkcioner Narodnog demokratskog pokreta i poslanik u NSRS Zdravko Krsmanović.\nKrsmanović ističe da nije zabilježen ni bilo kakav značajniji ekonomski uspjeh rada predstavništava, a sa tom tvrdnjom se slaže i ekonomistkinja Svetlana Cenić.\nSvetlana Cenić: Slučaj o otvaranju predstavništava treba istražiti\nZa Bošnjake u RS-u rad predstavništava entiteta odvija se na štetu države Bosne i Hercegovine.\n"Ako zakonskim rješenjima entitet uzima nadležnosti sa državnog nivoa, institucija koje zaista imaju taj cilj da promoviraju Bosnu i traže poslove za cijelu Bosnu i Hercegovinu, samim tim što zakonska rješenja takva donose da Bosne je sve manje, a više je entiteta, zaista, non stop njihov rad je na podrivanju interesa BiH", ističe šef Kluba Bošnjaka u Vijeću naroda Republike Srpske Mujo Hadžiomerović.\nIz načina njihovog funkcionisanja, jasno se da zaključiti da predstavništva RS-a funkcionišu i kao diplomatska predstavništva, mišljenja je profesor javnog mijenja iz Banjaluke Mladen Mirosavljević.\nEvidentno je da su predstavništva otvarana u godinama najave raznih referenduma i sve glasnije priče o otcjepljenju RS-a.\n"Kada govorimo o predstavništvima RS-a, to me neodoljivo podsjeća na priču o trgovinskim predstavništvima koja je Crna Gora otvarala u najvažnijim svjetskim metropolama prije referenduma o njenom osamostaljenju kao samostalne države. Činjenica je da je RS otvorila veći broj predstavništava u najvažnijim evropskim centrima i Vašingtonu, ali da to nije bio dosta transparentan proces", konstatuje Miroslavljević.\n"Nejasno je i koliko košta njihovo funkcionisanje i šta je njihov krajnji cilj. Činjenica je i da je za rad predstavništava zaduženo Ministarstvo za ekonomske odnose i regionalnu saradnju u Vladi RS-a. Samim tim, to donekle implicira da se to ministarstvo a i rad predstavništava pomalo ponašaju kao neformalno ministarstvo inostranih poslova", dodaje Mirosavljević.\nMinistar za ekonomske odnose i regionalnu saradnju RS-a Zlatan Klokić tvrdi da su predstavništva RS-a opravdala postojanje, o čemu svjedoče i pozitivni revizorski izvještaji o njihovom poslovanju.\nNo iz Klokićevog ministarstva RSE je zatražio detaljnije informacije o stvarnim efektima rada predstavništava, međutim, odgovor još nije uslijedio.\nOpoziciju je posebno zaintrigiralo otvaranje novog predstavništva entiteta na Kipru.\n"Otvaranje predstavništva u Kipru samo je vrh ledenog brijega i po meni, to je priprema za bježaniju vladajuće garniture u RS-u", ocjenjuje Zdravko Krsmanović.\nZdravko Krsmanović: RS trenutno nema nijednog prijatelja, sem nekih korektnih odnosa sa Srbijom i Rusijom\nNi ekonomistkinja Svetlana Cenić ne vidi nikakvog smisla za otvaranje Predstavništva RS-a na Kipru.\nZa razliku od političkih konotacija, u Privrednoj komori Republike Srpske navode da su zadovoljni radom pojedinih predstavništava, ali da bi se, generalno, moglo učiniti i mnogo više na promociji privrede i privrednom povezivanju. Čini se da trenutno najbolje efekte ostvaruju šefovi predstavništava čija plata iznosi i do 3.500 hiljade evra.


LNR i DNR odlažu izbore za sledeću godinu - Sputnjik Srbija\n14:57 06.10.2015 (osveženo 19:25 06.10.2015) Preuzmite kraći link\n„Na kraju ovog rada saopštavamo o pristanku DNR i LNR da odlože izbore sa 18. oktobra i 1. novembra na sledeću godinu“, navodi se u saopštenju.\nKako su saopštili, predstavnici DNR i LNR su spremni da rade sa svim učesnicima minskog dogovora na usaglašavanju projekta posebnog zakona o izborima. Pušilin i Dejnego takođe smatraju da ovaj projekat, kao i drugi akti, treba da budu parafirani od strane svih učesnika Minskog sporazuma.\n„U slučaju da tokom glasanja u Vrhovnoj radi ili iz drugih razloga usaglašeni tekst bude izmenjen, to će se smatrati grubim i nedopustivim kršenjem kompleksa mera“, rečeno je u saopštenju.\nUkrajinske vlasti su raspisale izbore za lokalne organe za 25. oktobra, dok su se vlasti samoproglašene Luganske Narodne Republike spremale se da održe izbore 1. novembra, a DNR 18. oktobra.\nLuganska narodna republika, Donjecka narodna republika, Donbas


DEMOKRATIJA SE POLAKO UKIDA U DS: Deo Glavnog odbora demonstrativno napustio sednicu | Ekspres.net\nDEMOKRATIJA SE POLAKO UKIDA U DS: Deo Glavnog odbora demonstrativno napustio sednicu\n30.11.2019 . Autor:\nDeo članova Glavnog odbora Demokratske stranke (DS) napustio je današnju sednicu GO u Beogradu.\nJedan od njih, Branislav Lečić, kazao je novinarima da mu nije data reč kada je zatražio, i ocenio da se demokratija “polako ukida u DS”.\n“Mislim da nema kvoruma i da na sednici učestvuju gosti koji nisu članovi stranke”, rekao je Lečić novinarima u holu zgrade opštine Stari grad, gde se održava sednica i dodao da se neće vraćati na sednicu.\nNa pitanje kako komentariše obraćanje Nebojše Zelenovića, koji nije član DS, Lečić je rekao da bi to imalo smisla da je došlo do ujedninjenja DS, ali sada sa pozicije šefa druge političke stranke da raspravlja i utiče na politiku, uredje nje i finansije DS nije primereno.\nKako je rekao, to je samo jedan od razloga zbog kojih su članovi GO napustili sednicu, a reč je o nezadovoljstu generalno zato što se demokratija u DS ukida.\nZa razliku od njega Nebojša Zelenović, predsednik stranke Zajedno za Srbiju, govorio je na GO što je izazvalo negodovanje pojedinih članova. Zelenović je rekao da daje punu podršku predsedniku stranke Zoranu Lutovcu i njegovoj hrabrosti da se izbori sa problemima u kojima se našla DS i dodao da je došao trenutak za proces ujedinjenje i da veruje da bez jake i snažne DS nema ni jake i snažne Srbije.\nČlanovima GO obratio se i predsednik DS Zoran Lutovac koji je rekao da ako DS želi da vrati poverenje građana mora da počiva na solidarnosti, a ne na spletkarenju, te da moraju da otovre prostor onima koji su posvećeni stranci, a ne onima koji kalkulišu i mešetare.\nKao drugi korak u vraćanju povrerenja u DS Lutovac je naveo da DS mora da pokaže da je stranka koja vraća svoje dugove i da će pokušati da dobije poverenje građana da se DS finansira samostalno i da ne zavisi ni od tajkuna ni od budžeta kako bi donosila ispravne odluke.\nOn je predložio da se formira Odbor za finansijsko upravljanje i kontrolu, koji bi se bavio finansijama, a činili bi ga ugledni članovi.\nNovinarima je nezvanično rečeno da je šef informativne službe DS Biljana Maksimović dobila otkaz zato što je napustila sednicu GO. Pored Lečića, sednicu su napustili i poslanici Aleksandra Jerkov, Radoslav Miličić, Balša Božović, nekadasnji ministar Slobodan Milosvljević…\nTags BRANISLAV LEČIĆčlanovidsglavni odborsednica\nU Srbiji 411 novoobolelih, testirano 9.560 ljudi\nU Srbiji je u poslednja 24 sata, od 9.560 testiranih uzoraka, potvrđeno 411 slučajeva koronavirusa.\nTo je manji broj novobol…\nTači predstavio vojna vozila i najavio regrutovanje\nPredsednik privremenih prištinskih institucija Hašim Tači potvrdio je da se kontingent od 42 američka vojna vozila “Hamvej” od …\nVUČIĆ: Sledi brza pruga Beograd-Niš i fabrike za prečišćavanje vode\nPredsednik Aleksandar Vučić najavio je nekoliko velikih infrastrutkurnih projekata, uključujući brzu prugu Beograd – Niš.\n“U odnosu na prošlu nedelju smanjen broj pregleda i prijema”\nU odnosu na prošlu nedelju broj pregleda i prijema u kovid bolnice je smanjen, izjavio je ministra zdravlja Zlatibor Lončar, ko…\nVerovatno ni najveći pesimisti nisu mogli da predvide da će priča zvana pregovori Beograda i Prištine, pokrenuta sada već davne…\nPriština zvanično traži od “Epla” da prizna granice Kosova i Metohije\nKosovska ministarka spoljnih poslova Meljiza Haradinaj Stubla uputila je pismo izvršnom direktoru kompanije Epl (Apple) Timu Ku…\n“MEŠETARE MI PO STRANCI” Lutovac: Ruše me po Vučićevom nalogu “NE RUŠIMO DS” Milosavljević: Samo tražimo Glavni odbor Inicijativa članova DS za isključenje članova Statutarne komisije DS “Šokirana sam podnošenjem krivične prijave Lutovca”


ženskavlada - Centar Modernih Veština\nženskavlada - svi članci:\nPali na ispitu rodne ravnopravnosti\nPali na ispitu rodne ravnopravnosti Prilikom rekonstrukcije Vlade Republike Srbije dogodilo se upravo ono na šta su organizacije civilnog društva i pojedinci/pojedinke okupljeni oko Inicijative “30% žena u rekonstruisanoj Vladi Republike Srbije” upozoravali a to je da bi broj žena u Vladi mogao biti dramatično smanjen nakon rekonstrukcije. Danas je sasvim jasno […]\nTražimo najmanje 30% žena u rekonstruisanoj Vladi Srbije\n44 organizacije civilnog društva, 88 pojedinki i pojedinaca i predstavnice LDP-a, LSV-a, DS-a i Zelenih Srbije zahteva od lidera i liderki političkih stranaka koje se dogovaraju o sastavu buduće, rekonstruisane Vlade Republike Srbije, da najmanje 30% ministarskih mesta zauzmu predstavnice manje zastupljenog pola. Ovu inicijativu su pokrenule Ženska Vlada, Beogradski fond zapolitičku izuzetnost, Evropski pokret u Srbiji, Centar […]\nNe moraju samo žene biti feministkinje – Intervju Ann Snitow\nProfesorka En Snajtou (Ann Snitow), direktorka Programa za rodne studije i profesorka književnosti u Novoj školi slobodne umetnosti (The New School for Liberal Arts, New York), boravila je nedavno u Beogradu. Sa poslanicama Narodne skupštine – članicama Ženske parlamentarne mreže održala je dvodnevni seminar. Bila je to prilika da je zamolimo da za Centar modernih […]\nOtvoreno pismo predsedniku Nikoliću\nPoštovani Predsedniče Nikoliću, želimo pre svega da Vam čestitamo na izboru za Predsednika Srbije i poželimo uspešan rad na dobrobit svih građanki i građana Srbije. Kao što znate, u zajedničkoj akciji poslanica i brojnih nevladinih organizacija, prilikom izmena Zakona o izboru narodnih poslanika usvojen je amandman kojim se prvi put obezbeđuje da u Skupštini Srbije […]


Nastanak štampe i novinarstva severnih Srba • Poportal\n10/12/2018 02/04/2020 P.Radovanović0\nSrpsko ime je ostalo opasnost za vrednosti nemačkih luterana. Protiv njega su oni počeli da koriste i podmukle načine. Prvo se kao prijatelji odomaće među Srbima, a potom domaćinski rade protiv Srba. Ipak, strpljivi i uporni, severni Srbi su u svojoj domovini uspeli da stvore svoje novinarstvo.\nJakub Ksaver Tician, pisac prve srpske gramatike gornjelužičkog narečja srpskog jezika\nSPD je do kraja XVIII veka postalo toliko ugledno da su i nemački luterani iz Lužice postajali njegovi članovi. Nemci su u to doba često Srbe prikazivali kao ubogi i nepismeni narod kojeg treba iskoreniti. Upravo je takvim Nemcima zasmetalo srpsko ime u naslovu društva čim su se odomaćili u njemu. Pokazalo se da nemački luterani učlanjeni u SPD nisu bili iskreni prijatelji Srba. Nemački članovi društva su 1809. godine naprosto izbacili iz naziva SPD reč srpsko i nazvali ga „Lužičko propovedničko društvo“ (LPD).Time je nemačko luteranstvo prema Srbima pokazalo novi način svog neprijateljskog rada. Umesto ogoljenog nasilja, upotreblili su podmuklost i prevaru. Ova dva načina rada protiv Srba će od tada naizmenično menjati, uvek u istom cilju – zatiranju Srba, njihovog jezika, pismenosti, kulture, istorije i imena.


ponedeljak, 13 januar 2014 19:00\n- Namera mi je da reorganizujemo opštinsku upravu i da administraciju učinimo efikasnijom. Opština mora biti servis građana i to servis sa elektronskim kancelarijskim poslovanjem i najkracim mogućim administrativnim rokovima. Taj posao iziskivaće rezove, ali moji saradnici i ja smo spremni da podnesemo teret takvog posla – rekao je predsednik opštine Vlasotince Zoran Todorović na prijemu koji je danas sa svojim saradnicima priredio za predsatvnike javnog života, odbornike, direktore javnih preduzeća i ustanova, privrednike, predsednike mesnih zajednica i predstavnike medija.\nOn je dosao da je stanje u javnim preduzećima loše i da će biti potrebno mnogo novca i energije da se ono popravi. Todorovoić je, inače, pre Božića obišao javna preduzeća i ustanove, kako bi se upoznao sa problemima.\nNovi predsednik vlasotinačke opštine najavio je otvaranje tri fabrička pogona u industrijskoj zoni. Reč je o novim pogonima već postojećih fabrika Elrad i Gruner i o jednom pogonu fabrike Dafra koja je, inače, kooperant Grunera.\n- Na taj način, računamo da se u Vlasotincu otvori više stotina radnih mesta u naredne tri godine – rekao je Todorović.\nOn je naglasio i da je obezbeđen novac za infrastrukturne projekte koji je bio stopiran u resornim ministarstvima.\n- Početkom građevinske sezone krenućemo sa radovima na uređenju trotoara u Vinogradarskoj ulici i delu ulice 22. Divizije, ukupne vrednosti 18 miliona dinara. Radićemo na uređenju korita Konopničke reke vrednosti 5.100.000 dinara, na izradi sekundarne vodovodne mreže u Gložanu i Prilepcu, vrednosti 6.900.000 dinara, kao i na uređenju staza pored Sportsko rekreativnog centra vrednosti 8.000.000 dinara – precizirao je predsednik opštine Zoran Todorović.\nU planu je i izrada jedinstvenog informacionog registra korisnika svih oblika socijalne pomoći, najavljeno je danas.\n- U periodu krize otežana je svaka vrsta poslovanja, ali smatram da maksimalnim ličnim radom i zalaganjem, svako od nas može da učini takve okolnosti lakšim – podvukao je predsednik vlasotinačke opštine.\n+ - FOTOGALERIJA Click to collapse


Ideja o crnim listama dobra – Nadlanu.com\nIdeja o crnim listama dobra\nBEOGRAD, 27. aprila 2011. (Beta) - Predsednik Unije poslodavaca Srbije Nebojša Atanacković izjavio je da je ideja da se nesavesni poslodavci stave na takozvanu crnu listu dobra, ali da na toj listi ne treba da se nađu poslodavci koji trenutno nisu u stanju da izmiruju svoje obaveze.\nOn je agenciji Beta rekao da treba izbeći opasnost da se na crnoj listi nadju poslovaci koji zbog ekonomske krize ili zbog toga što imaju velika potraživanja od države ili drugih poslovadaca koje ne mogu da naplate nisu u stanju da redovno uplaćuju poreze, doprinose i zarade zaposlenima.\n"To što neko ne uplaćuje zarade redovno ne znači da je to uradio namerno i da je nesavestan poslodavac, jer ni on ne može da naplati svoja potraživanja u sudskom sistemu kakav postoji u Srbiji", kazao je Atanacković.\nMinistarstvo ekonomije je najavilo da će u okviru mera podrške privredi biti osnovan registar nesolidnih poslodavaca, koji namerno gase firme i osnovaju nove i neredovno izmiruju obaveze prema državi i radnicima.\nAtanacković je dodao da u svetu postoje crne liste na koje se nalaze oni poslovodavci koji su se ogrešili o zakon, koji su svesno ušli i stečaj i dodao da takvi poslodavci snose i zakonke sankcije.


Grupa za slobodu medija: EU učini više (VIDEO) - Dnevni list Danas\nPočetna » Društvo » Grupa za slobodu medija: EU učini više (VIDEO)\nGrupa za slobodu medija: EU učini više (VIDEO)\n0Piše: FoNet 09. novembra 2017. 13.09\nFoto: FoNet/ Predrag Blagojević, Južne vesti\nInače, premijer Albanijie Edi Rama i evropski komesar za proširenje Johanes Han danas su u Tirani otvorili Medijske dane Zapadnog Balkana.\nSloboda izražavanja je ključna vrednost Evropske unije (EU) i, kao takva, predstavlja kamen temeljac procesa proširenja, izjavio je u Tirani Han. Otvarajući Medijske dane Zapadnog Balkana, Han je istakao da su jaki i nezavisni mediji predvodnici demokratske transformacije. On je izrazio uverenje da će Medijski dani Zapadnog Balkana ohrabriti vece medijske slobode i doprineti stvaranju uslova za dinamično medijsko okruženje, sposobno da se suči sa velikim izazovima u ovom sektoru.\nViše stotina novinara, urednika, predstavnika nivinarskih i medijskih udruženja i civilnog sektora tokom dvodnevne konferencije razgovaraće o glavnim izazovima i problemima medijske scene regiona. Konferenciji, čiji je organizator Direktorat Evropske komisije za proširenje, prisustvuju državni sekretar zadužen za medije Aleksandar Gajović i pomoćnik ministra Miloš Janković, ali i veći broj predstavnika novinarskih i medijskih udruženja okupljenih u neformalnu Grupu za slobodu medija.


Počinje dečja likovna kolonija na Vlasinskom jezeru – Info Centar Juga\nManifestacija „Na krilima mašte“ održava se po 22. put na Vlasinskom jezeru.\nLeskovac – Kolonija koja će trajati pet dana okupiće ove godine 22 đaka iz leskovačkih osnovnih škola koji imaju talenta za crtanje. Ovim povodom je danas organizovan ispraćaj đaka na petodnevnu koloniju na Vlasinskom jezeru.\nDeci je srećan put u mnogo lepih radova u ime grada Leskovca poželela Suzana Stanković Ilić, načelnica gradske uprave za društvene delatnosti. Ona je izrazila nadu da će lepote i čari Vlasine i Vlasinskog jezera biti inspiracija učenicima za nastanak likovnih radova.\nOrganizator likovne kolonije „Na krilima mašte – Vlasina 2016“ je Dom kulture Pečenjevce, a pokrovitelj Grad Leskovac, koji je pomogao ovu manifestaciju sa 400.000 dinara. U organizaciju se uključila i Kancelarija za mlade Grada Leskovca koja je deci obezbedila majice sa nazivom kolonije.\nPo završetku kolonije u Domu kulture u Pečenjevcu biće organizovana prodajna izložba radova sa ove kolonije.


Skupština SBK/KSB odobrila kreditno zaduženje od 12 miliona KM - Travnicki INFO\nSkupština SBK/KSB odobrila kreditno zaduženje od 12 miliona KM\nSkupština Srednjobosanskog kantona odobrila je danas dugoročno kreditno zaduženje SBK/KSB od 12 miliona KM za isplate po vansudskim nagodbama iz izvršnih sudskih presuda, zaposlenicima u školstvu, unutrašnjim poslovima, pravosudnim institucijama i za naknade advokatskim kućama.\nPrema ovoj odluci, SBK/KSB će se kod Intesa Sanpaolo Banke zadužiti za šest miliona KM, a za preostalih šest miliona KM kod Unicredit banke.\nOdluka o kreditnom zaduženju usvojena je bez rasprave za skupštinskom govornicom, kao i predložene izmjene kantonačnog budžeta kojima je Vlada planirala njegovo povećanje za 13.145.000 KM, od čega je 12 miliona dugoročno kreditno zaduženje, a 1.145.000 KM su sredstva od neizravnih poreza.\nMinistar finansija SBK/KSB, Zoran Marković, kazao je novinarima da ukupni deficit trenutno iznosi oko 30 miliona KM, ali je istaknuo da će on biti smanjen pokrivanjem duga koji postoji prema državnim službenicima i uposlenicima.\nNa pitanje novinara je li očekivao da će odluka o milionskom kreditnom zaduženju SBK/KSB u Skupštini biti usvojena bez rasprave zastupnika, Marković je rekao da je na to utjecala činjenica da “svi imaju nekoga tko će dobiti novac iz ovog kredita”.\nFOTOGALERIJA: Večeras u Travniku predstavljeni kandidati SDA\nSUTRA: dr Ranko Rajović-Specijalizovani program edukacije roditelja, vaspitača/ica i učitelja/ica


Dobro organizovano zdravstvo, stub opstanka Srba\nUpravljački tim za uspostavljanje Zajednice srpskih opština sastao se danas sa direktorima najvećih zdravstvenih ustanova aktivnih u opštinama sa većinskim srpskim stanovništvom, koji su izneli niz korisnih sugestija u vezi sa budućim položajem i potrebama zdravstva u ovim sredinama.\nNa sastanku je ocenjeno da je kvalitetan sistem zdravstvene zaštite jedan od osnovnih stubova opstanka srpskog naroda i njegovo neotuđivo pravo, što je potvrđeno i briselskim dogovorima koji definišu buduće nadležnosti Zajednice srpskih opština.\nDirektori zdravstvenih ustanova saglasili su se da je zdravstvo u srpskim opštinama organski povezano sa zdravstvenim sistemom u centralnoj Srbiji, i da bi svaki pokušaj remećenja takvog stanja stvari za posledicu imao krah čitavog sistema.\nDirektori Zdravstvenih ustanova u opštinama sa srpskom većinom na sastanku sa Vinkom Radosavljević\nOni su konstatovali i da Zajednica srpskih opština mora garantovati očuvanje i unapređenje dostignutog kvaliteta primarne i sekundarne zdravstvene zaštite, ali i sačuvati kadrovsku bazu na kojoj on danas počiva.\nSastanku su prisustvovali direktor Zdravstvenog centar Kosovska Mitrovica i direktori domova zdravlja Štrpce, Gračanica, Kosovska Mitrovica, Leposavić, Zvečan i Zubin Potok.\nObjavljeno 24. maja 2018. 24. maja 2018. by Ivan MiljkovićU kategoriji VestiTagged zdravstvo, ZSO, sastanak, Upravljački tim\nDvocifreni brojevi preminulih od COVIDA-19, i u Srbiji i na KiM\n[ANKETA]: Šta biste želeli da saznate na temu COVID-19 u našoj zajednici?\nU Srbiji 18 preminulih od posledica korona virusa, na Kosovu još šest\nU srpskim sredinama na KiM preminule dve osobe od COVIDA-19\nU Srbiji 19, na Kosovu tri žrtve COVIDA-19\nI dalje veliki broj preminulih od posledica korona virusa\nKategorizacija po opštinama ponovo bez prevoda na srpski jezik, Gračanica u žutoj zoni\nU Bujanovcu se ne/vakcinišu Albanci sa Kosova\nU Srbiji 20 žrtava COVIDA-19, na Kosovu sedam\nU većinski srpskim sredinama nema preminulih od COVIDA-19\n26. januara 2021., 10:53\nUjedinjenje Kosova i Albanije, predizborna kampanja ili…?


Vlada ne odustaje od davanja koncesije za Aerodrome - preduzetnica.me\nPočetna»Teme»Vlada ne odustaje od davanja koncesije za Aerodrome\nTenderska komisija uputila je dopis mogućim ponuđačima, kako bi se organizovao sastanak sa njima krajem mjeseca.\nPrema informacijama lista, trojica potencijalnih ponuđača dobili su od Vlade poziv da se pojave na sastanku 27. septembra u hotelu Hilton u Podgorici. Ponuđačima će biti omogućeno da održe prezentaciju, a među njima su Corporacion America Airports, francusko-turski konzorcijum ADP-TAV i Incheon International Airport Corporation.\n„Svakom od ponuđača Vlada će dati adekvatno vrijeme da saopšti planove“, navodi se u pozivu koji je uputila tenderska komisija.\nIndijska kompanija GMR ranije je navela da neće učestvovati u daljem postupku za dobijanje koncesija za Aerodrome Crne Gore. Ta je kompanija otpala, jer je nedavno francuski ADP, koji sa turskim TAV-om takođe želi da upravlja aerodromima u Podgorici i Tivtu, kupio 49 odsto akcija od indijske kompanije.\nPrema tome, u trku za dobijanje koncesija za upravljanje aerodromima u Podgorici i Tivtu ući će trikompanije – francusko-turski konzorcijum ADP–TAV, južnokorejski Incheon i Corporacion America Airport. U uslovima pretkvalifikacione dokumentacije navodi se da potencijalni ponuđač ne može podnijeti prijavu za pretkvalifikaciju ako on ili bilo koji od njegovih članova posjeduje više od pet odsto udjela/akcija u drugom članu potencijalnog ponuđača ili u bilo kojem od njihovih povezanih društava.\nPrethodni PostPromet opao 80 posto: Radnicima u Delti plate pod znakom pitanja\nSljedeći Post Crna Gora dobila drugo zaštićeno morsko i obalno područje – Park prirode Katič


Анина влада и Паретово правило\nAnina vlada i Paretovo pravilo\nParetovo pravilo 80/20 ukazuje na srazmeru dva faktora u složenim sistemima. Na primer, u SAD gornjih 20% stanovništva poseduje 80% društvenog bogatstva, a ostalih 80% Amerikanaca raspolažu tek sa 20% ukupne imovine. Drugi primer: sa 20% potrebnog truda završićemo 80% nekog složenog posla, dok će preostalih 20% zadatka biti okončano tek pošto uložimo 80% ukupnog napora itd.\nParetov zakon za Srbiju može da glasi: dok je u narodu srazmera suverenističkih/proruskih u odnosu na proatlantističke preference 80%:20%, dotle je u vlasti ta srazmera tek 20%:80% (ovde, str. 79-99). Štaviše, ova druga srazmera obično je 10:90 ili čak 0:100, pa kad se u vlasti stigne do srazmere 20:80 to se već smatra velikim uspehom suverenističke (patriotske) politike.\nTačnost ovog pravila može se videti kako po programu, tako i po sastavu najnovije srpske vlade Ane Brnabić (a zapravo četvrte vlade Aleksandra Vučića).\nPrva rečenica premijerkinog ekspozea (integralni tekst ovde) glasi: „Glavni strateški cilj Srbije je pristupanje Evropskoj uniji“ (str. 5), da bi se odmah zatim reklo kako važnu ulogu u tom procesu i dalje moraju da imaju ovdašnje atlantističke NVO, tačnije „nacionalni Konvent za EU, platforma koja okuplja preko 700 organizacija civilnog društva, kroz koje nevladin sektor prati i učestvuje u pregovorima Srbije sa EU“ (isto, str. 6).\nAtlantistički NVO sektor već je detektovan kao deo antidemokratske i antinacionalne „duboke države“ (ovde), pa premijerkino davanje dodatnog legitimiteta toj dirigovanoj strukturi u okviru neupitnog „pristupanja EU“ ne znači drugo do snaženje kolonijalne prakse unutrašnje kulturne i ideološke (samo)okupacije.\n„Apsolutno ću biti hrabra i nastaviti sa nepopularnim merama kada su u pitanju finansijska stabilnost i kada je u pitanju budućnost Srbije“, rekla je Brnabićeva (ovde). Budući da „MMF, Svetska banka i druge finansijske institucije vrlo cene njen rad“ (ovde), to očigledno znači da će „javni sektor“ biti smanjen za 5000 ljudi samo u 2017. godini, a najveći broj otpuštenih biće među onima za čiju delatnost su nadležni Ministarstvo prosvete i Ministarstvo zdravlja (ovde). Samo među učiteljima i nastavnicima, prema najavama, trebalo bi ove godine otpustiti 2700 ljudi (ovde).\nMMF i Svetska banka nesumnjivo će čestitati srpskoj premijerki na „hrabrosti“ i na efikasnom targetiranju funkcionalno najvažnijih delova javnog sektora jedne nacije. Prosveta i zdravstvo – kad to potkopate ubrzo se narod pretvara u „stanovništvo“, a stanovništvo u „situacionu populaciju“ koju zatim, po želji, „dopunjavate“ i „preraspodeljujete“ u skladu sa „aktuelnim potrebama“ daljeg obaranja cene rada (ovde).\nPremijerka u ekspozeu najavljuje i „postizanje istorijskog kompromisa i pomirenje srpskog i albanskog naroda“ (str. 8). No, ona ni rečju ne pominje rezoluciju 1244 SB Ujedinjenih nacija, niti opisuje kako ćemo se tačno boriti protiv zahteva da, na kraju procesa pridruživanja EU, ipak treba da priznamo „Kosovo“. Ne vidi se, kod nje, makar ni deklarativna namera da se Vlada suprotstavi kampanji naših „zapadnih prijatelja“ za prijem „Kosova“ u UN, što je svakako sledeći korak tog „istorijskog kompromisa i pomirenja“.\n„U ekspozeu samo sedam rečenica o KiM, a trinaest stranica o digitalizaciji. Ovo je veleizdaja“, uočio je Slaviša Ristić, poslanik u Skupštini Srbije sa Kosmeta (ovde). „Brnabićka poziva na istorijski kompromis sa Albancima, ali kada je u pitanju teritorijalna celovitost zemlje ne može biti kompromisa, pošto kompromisa oko suverene teritorije nema“, rekao je.\nAli, ko je još od velikih medija preneo šta misli jedan Srbin s Kosova koji nije u SNS? Zato, valjda, nova vlada može mirno da nastavi da radi na „kompromisnom“ prepuštanju zavetne hrišćanske teritorije islamskom faktoru, a sve u skladu s nedavnim Predsednikovim pozivom da se „ozbiljnije i hrabrije razgovara o budućim odnosima Beograda i Prištine“ (ovde). A čim naše vlasti najave da će „hrabrije“ pregovarati, to najčešće znači da će se od nečeg važnog odreći a da ne dobiju ništa za uzvrat.\nTakođe, u vladi su ostali svi atlantistički ministri, ma koliko kompromitovani bili – od Zorane Mihajlović, za koju se tvrdi da je „vođa antisrpskog i antiruskog lobija u Srbiji i glavni neprijatelj međudržavnog energetskog sporazuma Srbije i Rusije“ (ovde), a koja je, kako se pretpostavlja, i mastermajnd nedavne Blicove kampanje protiv NIS-a (primer ovde, veza ovde), do Zlatibora Lončara, tog tzv. doktora smrti (videti ovde), koji trenutno radi na sistemu obaveznog donatorstva organa u Srbiji i na integraciji Srba u strukturu koja treba da obezbeđuje organe za transplantaciju prvenstveno Nemačkoj i njenim satelitima (videti ovde).\nMeđutim, neka kadrovska rešenja u novoj vladi – poput ministra vojnog Aleksandra Vulina ili potpredsednika vlade Nenada Popovića – dočekana su sa odobravanjem od jednog dela patriotskih medija. Pečat je, štaviše, na prvoj strani korica doneo slike ove dvojice ministara i naslov „Rusko krilo proevropske vlade“ (ovde). „Izbor Vulina i Popovića morao bi da predstavlja garanciju da se srpski odnosi s NATO-om neće produbljivati“, smatra Pečat, „i da će se, nasuprot tome, raditi na jačanju naših odnosa s Rusijom koji zapravo, i sve više, predstavljaju meru naše samostalnosti“ (ovde).\n„Vučić je osnažio rusko krilo vlade“, tvrdi i Novi Standard (ovde), ne samo preko Vulina i Popovića već i „ojačavajući političko mesto Ivice Dačića“, koji je – što zbog većeg broja SPS-ministarstava, što zbog Predsednikove izjave da će u novoj vladi „Dačić biti politički premijer“ (ovde) – sada „moćniji nego kad je premijer bio sam Vučić“ (Novi Standard isto).\nPriznajem da sam skeptičan prema tvrdnji da u našoj novoj vladi već postoji nekakvo „rusko krilo“. No, takođe ne mogu a da ne priznam da je svakako ohrabrujuće što nova vlada nije u toj meri atlantistička u kojoj je u prvi mah izgledalo da će biti.\nSama činjenica da je na mestu ministra kulture ostao čovek koji je imao hrabrosti da se direktno suprotstavi drugosrabijanskim kulturnjačkim klanovima i da se založi za zaštitu ćirilice (o čemu sam pisao ovde, ovde i ovde) značajna je za dalju borbu da se sačuvaju kultura ovog naroda i njegov identitet.\nMeđutim, čak i u slučaju da svi spomenuti ministri tzv. ruskog krila odgovore svim našim očekivanjima, najdalje do čega može da se dobaci je 20:80. Atlantistički uticaj ne samo da ostaje suštinski dominanatan, već je i u suprotnosti sa stvarnim raspoloženjem naroda.\nKome nije važan narod, ni ovo mu neće biti važno. No, iskrenim demokratama i suverenistima taj paretovski maksimum za Srbiju od 20:80 teško da može biti dokaz nekakvog „dubokog patriotizma“ našeg lidera i naše vlasti. To pre liči na mrvice koje su bačene kako bi se utešili vrapci – uz tumačenja da se „ne može više“ i uz najave kako „uskoro sledi preokret“ – nego što je izraz ozbiljne i koherentne politike. Jer, zašto je 20:80 „patriotski“ maksimum, a ne 30:70 ili 40:60? A o 80:20 i da ne pričamo.\nPratićemo svakako šta radi vlada, a posebno njeno „patriotsko“ („rusko“) krilo i ceniti koliko se to krilo stvarno bori za državne i nacionalne interese. „Po njihovim delima“ ćemo suditi da li je to zbilja „maksimum“ i šta bi još moralo da se uradi kako bismo dobili ne samo „patriotsko krilo“, već da bismo konačno došli i do istinski patriotske vlade.


Status zena kroz istoriju\nNaslov: Status zena kroz istoriju Pon Jan 30, 2012 7:57 am\nU brojnim praistorijskim kulturama, uloga žena bila je u obradi zemlje i pripitomljavanju životinja, dok bi muškarci lovili divljač.\nS nastankom patrijarhalnog društva, primarni zadatak žena bio je odgajanje dece, a muškarac je bio zadužen za izdržavanje porodice. U patrijarhalnom društvu, porodica u kojoj žena nije radila bio je primer dobrostojeće porodice. Žena je radila samo ako je to bilo neophodno za preživljavanje porodice. U samom društvu, žene nisu imale pravo glasa, obrazovanje im je bilo ograničeno na čitanje i pisanje, ručne radove, i gajenje dece, a same one su smatrane nesposobnim da se staraju same o sebi.\nU 19. veku, dolazi do nastanka feminizma, čiji je najistaknutiji predstavnik bila Klara Cetkin. Feministinje su zahtevale potpunu jednakost žena i muškaraca. Najveća prepreka tom pokretu bile su (i još uvek su) predrasude koje su stvarane vekovima i koje su stvarale nejednakost. Feministkinje su zahtevale da se odbaci ideal žene domaćice. Međutim, tek će kraj Prvog svetskog rata doneti ozbiljnije promene u statusu žene u društvu. Kako su svi muškarci bili na frontu, žene su morale da preuzmu poslove koje su ti muškarci ostavili otišavši u rat. U fabrikama, naročito fabrikama oružja, radnički redovi su se sastojali od žena. Žene su varile, lile, i pravile topove i municiju. Takoše je ogroman broj žena otišao na front kao medicinsko osoblje, gde su radile kao bolničarke i negovale ranjenike. Nakon završetka rata, mnoge od njih su odbile da se vrate u ulogu domaćice, a i samo društvo u mnogim zemljama je počelo da menja tvrdokorne patrijarhalne stavove.\nDanas u mnogim zemljama sveta žene su dosta izjednačene sa muškarcima, a sociološka svest društva se polako menja. Sve je više žena koje aktivno učestvuju u društvenom, ekonomskom i političkom životu jedne zemlje. Neke zemlje imaju žene na mestu predsednika ili drugih bitnih političkih položaja. Međutim, još uvek postoji diskriminacija žena, čak i u najnaprednijim društvima, počev od nasilja u porodici do nejednakih materijalnih prihoda za obavljanje istog posla. S druge strane, u primitivnijim društvima mnoga ljudska prava žena se krše, počev od potpune potčinjenosti muškarcu da odlučuje o njenoj sudbini i životu, bilo da se radi o mužu ili ocu, bratu, preko blagonaklonog gledanja na ubistva žena od strane istih zbog kršenja nekog od patrijarhalnih zakona, do fizičkog sakaćenja (ablacija) koje je još uvek prisutno u nekim afričkim zemljama


Bergsten: Nesloga u Vašingtonu pogadja svetsku privredu\nFred Bergsten (arhivski snimak)\nOsnivač vašingtonskog Instituta Piterson za medjunarodnu ekonomiju upozorava da je jedna od posledica fiskalnih problema - gubitak poverenja u sam demokratski model koji SAD zastupaju.\nOdsustvo dogovora Kongresa i Obamine administracije, koji bi trebalo da bude postignut u narednih šeste nedelja, pogodiće ne samo američku, već i svetsku privredu, uopozorava Fred Bergsten, počasni direktor i osnivač vašingtonskog Instituta Piterson za međunarodnu ekonomiju, koji prvi po rangu istraživački centar te vrste u svetu. U razgovoru sa koleginicom Jelom Defrančeski, Bergsten objašnjava koje su globalne posledice fiskalnih problema u Vašingtonu.\n“Stanje naše ekonomije je izuzetno važno ostatku sveta, pre svega zato što je najveća. Svetu je bitna stabilnost američke ekonomije. Dolar je glavna svetska valuta, dok strane investicije u našu ekonomiju dostižu 25 hiljada milijardi dolara. Međutim, u poslednje vreme smo suočeni sa nizom budžetskih teškoća, stoga svet razumljivo počinje da brine.”\nBergsten naziva nemerljivom još jednu negativnu posledicu američkih fiskalnih problema:\n“To je utisak da Amerika ne zna šta radi. Kada vide da naš sistem upravljanja ne funkcioniše kako treba to stvara još dublju zabrinutost, u smislu da li su Sjedinjene Države pouzdani partner, da li još uvek pruža osnovu međunarodne ekonomske i šire bezbednosti u svetu. Kod nekih se čak dovodi u sumnju i validnost samog demokratskog modela koji Sjedinjene Države zastupaju širom sveta. Mora se priznati da u ovom trenutku, taj model zaista nije dovoljno robustan.”\nSlične dileme dolaze do posebnog izražaja u okolnostima neobično brzog porasta ekonomske moći Kine, nastavlja Bergsten.\n“Kina je istinski ekonomski suparnik SAD – mnogo važniji nego što je Japan ikada bio. Pri tom kineski politički i ekonomski sistem se u potpunosti razlikuju od američkog. Ponovo se pojavilo staro pitanje da li je autoritarni politički model sa primesama liberalne ekonomske politike, efikasniji od kapitalizma. Dakle, kad god se Amerika spotakne, pojave se vrlo duboka egzistencijalna pitanja. U poslednje vreme se spotičemo što duboko utiče na našu ulogu u svetu, kao i na pravac kojim svet ide dalje.”\nBergsten ističe prednost američkog sistema, koji se zasniva na slobodnom tržištu i demokratskoj politici. Međutim, on priznaje da je Kina postigla epohalne ekonomske rezultate primenjujući takozvani “treći model”.\n“Sa kineskog stanovišta Sovjetski Savez je pokušao da istovremeno liberalizije i politiku i ekonomiju i stoga dospeo u haos. Kinesko vođstvo isprobava ‘treći model’, liberalizovanje ekonomije, ali uz zadržavanje autoritarne politke, koja je po nekim aspektima, represivnija od prethodne. Pa ipak, uvođenjem određenih mera koje poštuju zakon tržišta, postepenom eliminacijom državne svojine i uvođenjem privatnih investicija, postigli su, za sada impresivne ekonomske rezultate. Mada se još uvek ne zna kako će kineski model da se razvije do kraja, u nekim delovima sveta to je model koji nailazi na odobravanje.”\nUkoliko Kini zaista pođe za rukom da bez demokratizacije izvrši uspešnu tranziciju sa izvozne na ekonomiju koja se oslanja na domaće tržište, biće to izuzetan uspeh, kaže Bergsten.\n“Uporedite to sa teškoćama koje sada imamo sa našim modelom, koje u najmanju ruku stvaraju nedoumice kod velikog broja ljudi da li je još uvek efikasan. To, međutim, nije ništa loše, živimo u svetu suparništva ne samo ekonomskog, već strateškog i državnog. Preživeće na kraju najbolji sistem.”\nBergsten je uveren da će američka ekonomska inovativnost i politička fleksibilnost, pokazati da je model američkog kapitalizma najefikasniji.


Asocijacija medija: Popović da povuče tužbu protiv KRIK-a - Društvo - Dnevni list Danas\nPočetna » Društvo » Asocijacija medija: Popović da povuče tužbu protiv KRIK-a\nAsocijacija medija: Popović da povuče tužbu protiv KRIK-a\nČlanovi Upravnog odbora Asocijacije medija održali su sastanak sa ministrom za inovacije i tehnološki razvoj, Nenadom Popovićem, sa kojim su razgovarali o inovacijama u medijima i digitalnoj transformaciji kroz koje prolazi domaće i globalno medijsko tržište.\n1Piše: FoNet 23. maja 2019. 18.27 Izmenjeno: 25. maja 2019. 04.02\nNenad Popović Foto: SNP\nKako je saopšteno, ministru Popoviću je ukazano da novinari i mediji rade u veoma teškim uslovima, na koje negativno utiču i sudski postupci protiv medijskih kuća.\nPredstavnici Asocijacije to vide kao pritisak na medije kroz njihovo finansijsko iscrpljivanje i ugrožavanje kapaciteta da profesionalno i odgovorno izveštavaju o temama od javnog interesa.\nOd ministra Popovića je zato zatraženo da povuče tužbu protiv istraživačke mreže KRIK, koja dodatno utiče na narušavanje položaja medija u Srbiji.\nUkoliko smatra da su navodi KRIK o njemu netačni, ministru Popoviću je predloženo da se, umesto sudskog spora, obrati Savetu za štampu i od njegove Komisije za žalbe zatraži da se izjasni da li je KRIK prekršio Kodeks novinara Srbije.\nSastanku sa ministrom Popovi?em prisustvovali su predstavnici novinskih agencija FoNet i Beta, nedeljnika Vreme, internet portala Telegraf.rs i dnevnog lista Mađar So.\nOvo je, posle pet godina, prvi put da jedan od ministara u Vladi Republike Srbije prihvatio poziv za sastanak sa Asocijacijom medija.\nasocijacija medija, KRIK, Nenad Popović, tužba\nDržava proverava transakcije pripadnika kritičkih medija, NVO i udruženja građana\nAsocijacija onlajn medija: Utvrditi identiten osoba koje su pretile novinarki KRIK-a\nPopović pozvao IT kompanije da pomognu u borbi protiv korona virusa\n23. maja 2019. u 19.14\nNe bih nikako da branim Popovica, ali ako se zalazete za fer medije, ako je Krik pisao neistine, zasto da se ne ide na sud? Veoma je prosto, ako stoje iza svake svoje napisane reci, zasto se plase suda? Time samo budite sumnju da se ne pise istina jer unapred znate da cete izgubiti i plasite se novcane kazne. Zasto bi prijavljivao udruzenjima koji bi samo napisali, prekrsili ste novinarski kodeks a time ne dobijate nikakvu kaznu sem pisane reci.


Family Friendly Enterprise | TMS CEE Beograd - Sertifikaciono i kontrolno telo\nŠta je Family Friendly Enterprise sertifikat?\nOrganizacije imaju sve veću svest o društvenoj odgovornosti i o uticaju informacija koje komuniciraju svojim zaposlenima i drugim zainteresovanim stranama. One su svesne da iza njihovog uspeha stoje zaposleni, koji predstavljaju ključni element procesa rada. Njihovo zadovoljstvo i lojalnost su od suštinskog značaja za uspešan razvoj i rast kompanije. Efekti društveno odgovornog poslovanja nisu samo kratkoročni i trenutni već donose i dugoročno pozitivne rezultate.\nFFE sertifikat je postupak koji se zasniva na prinicipu društveno odgovornog upravljanja organizacijom, sa fokusom na usklađivanje rada i privatnog života.\nSertifikat predstavlja dugoročnu savetodavnu proceduru koja obezbeđuje pozitivne efekte kroz usklađivanje rada i privatnog života i odražava konkurentsku prednost sa pozitivnim ekonomskim efektima na kompaniju i dugoročnim efektima na društvo.\nPostupak dobijanja FFE sertifikata?\nKroz proces sertifikacije kompanija /organizacija postavlja i uvodi posebne ciljeve i mere.\nNa osnovu interne evaluacije, kompanija uz pomoć stručnog savetnika, priprema akcioni plan sprovođenja mera sa ciljem da se obezbedi bolje upravljanje procesima rada i unapređenje kvaliteta radne sredine za bolje usklađivanje posla i privatnog života.\nNakon pozitivne ocene odabranih mera od strane nezavisnog odbora revizora kompanija/ organizacija odobrava osnovni sertifikat Famili Friendly Enterprise.\nNakon 3 godine procenjuje se da li su izabrane mere bile mplementirane i ciljevi postignuti. Ako je odgovor pozitivan, kompaniji se odobrava Full sertifikat Family Friendly Enterprise koji zadržava ako je izabrala nove mere za naredne tri godine. Tokom procesa, organizacije moraju da slede plan implementacije izabranih mera i aktivnosti koje su postavljene za njih. Tokom trajanja procesa, njihov rad se prati od strane savetnika na osnovu godišnjih izveštaja.


Izvor: NoviMagazin.rs, 11.Jul.2020, 21:32\nGrađani koji protestuju su u grupama koje se protežu od fontane na Trgu Nikole Pašića do semafora na početku Bulevara Kralja Aleksandra.\nKako javlja reporter Bete sa lica mesta veliki broj građana koji su se >> Pročitaj celu vest na sajtu NoviMagazin.rs << u početku okupili u Pionirskom parku i izbegavali da priđu Skupštini, približio se sada Skupštini Srbije, a preko megafona je počelo skandiranje protiv vlasti, odnosno protiv predsednika Srpske napredne stranke (SNS) i Srbije Aleksandra Vučića.\nGrađani uzvikuju "Ostavke" i "Uhapsite Vučića".\nGrađanima se u jednom trenutku pridružila i potpredsednica Stranke slobode i pravde Marinika Tepić, koja je pozvala da se protest održi na Brankovom mostu, koji bi time bio blokiran.Na protestu je viđen i predsednik pokreta Dosta je bilo Saša Radulović, kao i članovi pokreta "Ne davimo Beograd".\nNa protestu je trenutno najveći broj mladih ljudi koji stoje ili se kreću na platou isprevučićd Skupštine Srbije a neki od njih imaju i biciklističke šlemove na glavama.\nBeta: Okupljeni gradjani ispred Narodne skupštine traže ostavke i hapšenje Vučića\nZamenik predsednika Stranke slobode i pravde Borko Stefanović rekao je na protestu ispred Skupštine Srbije u Beogradu da građani imaju 10.000 razloga da svaki dan protestuju protiv vlasti...On je za N1 rekao da je u toku antisistemski bunt građana koji više neće laži, prevare, korupciju i izdaju..."Mi...\n11.Jul.2020: Stav, intervju


:: Štamparija "AMI" :: Ofset štampa :: Dobro došli ::\nPreduzeće AMI d.o.o. posluje od januara 1993. godine. U preduzeću trenutno radi 10 stalno zaposlenih i troje stalno honorarno angažovanih radnika.\nViziju mladog tima preduzeća AMI d.o.o. čini posvećenost poslu uz maksimalni kvalitet naših usluga i proizvoda, kao i implementacija svetskih standarda u poslovanju i odnosa prema klijentu.\nPreduzece je podeljeno na nekoliko sektora koji funkcionisu nezavisno a ujedno predstavljaju jednu kompaktnu celinu koja omogucava ispunjavanje svih zahteva modernog poslovanja.\n• sektor za kompjutersku pripremu i graficki dizajn\n• sektor za osvetljavanje i razvijanje offset ploca\n• sektor stampe opremljen masinama za offset stampu najnovije generacije\n• sektor dorade i finaliziranja proizvoda\nPrvi utisak o Vašoj firmi stiče klijent kroz Vaš štampani materijal. Mi raspolažemo znanjem i opremom da svaku vašu ideju uobličimo.Priprema za štampu obuhvata pripremni deo u procesu štampe od ideje do gotovog-pripremljenog rešenja nekog projekta u digitalnom obliku.\nMašine za osvetljavanje ploča unose novu fleksibilnost, veće brzine, veliki izbor formata, različit stepen automatizacije, poboljšane mogućnosti koje podižu vašu produktivnost. Možemo Vam ponuditi uslugu osvetljavanja standardnih ploča do formata B1 sa linijaturom do 200 lpi.\nOfset štampa je idealna za veće tiraže (preko 500 tabaka) jer pruža idealni odnos kvaliteta i cene finalnog proizvoda. Možemo Vam ponuditi višebojnu štampu do formata C2 (440x640 mm) na mašinama najnovije generacije (Roland Practica i Heidelbergh Quickmaster)\nDorada je proces koja ide nakon izrade štampe i izuzetno je važan proces. Štamparija Ami pored usluga same štampe nudi vrhunsku uslugu dorade kao što je: hladna plastifikacija, savijanje, ricovanje, bigovanje, heftanje, sečenje i sve ostale usluge dorada po željama klijenta.


EXIT – preko 60.000 turista dolazi u Novi Sad!\nčet, 4. jul 2019 - pon, 8. jul 2019\nOvogodišnje izdanje Exita nadmašiće sva prethodna po brojnim parametrima, a već sad je izvesno i da će biti oboren rekord broja turista jer ih u Novi Sad dolazi preko 60.000 iz oko 90 zemalja sveta! Imajući u vidu da na EXIT stiže čak 30% više stranih turista nego prošle godine, sve govori da će biti premašen ekonomski doprinos Exita turističkoj privredi Novog Sada i Srbije, koji je prošle godine iznosio čak 13,3 miliona evra! U prilog tome ide i podatak da je na vodećem svetskom sajtu za rezervacije smeštaja Booking.com hotelski smeštaj u Novom Sadu dostigao čak 99% popunjenosti!\nUkupna popunjenost smeštajnih kapaciteta u Novom Sadu i okolini je trenutno na 91%, jer je pored hotela u ponudi i privatni smeštaj, kojeg je ove godine u ponudi bilo više nego ikad prema brojkama sa sajtova Airbnb i Booking.com, ali i zvanične festivalske agencije ExitTrip.org. I prvi od više hiljada kampera, stigli su juče na Štrand, najlepšu peščanu plažu na Dunavu o kojoj su sa Exita već izveštavali svetski mediji, navodeći da nisu videli lepšu rečnu plažu. EXIT kamp će ugostiti posetioce sve do 9. jula, a njih kao i sve ljubitelje festivala očekuju idealni vremenski uslovi bez padavina, kao i sa prijatnim letnjim temperaturama od oko 30 stepeni po danu i 20 noću. EXIT svoje kapije otvara u četvrtak, 4. jula uz pravi spektakl na glavnoj bini, a u čast titule Omladinske prestonice Evrope, i prvi dan festivala nosi naziv OPENS Day. EXIT će otvoriti ga rok giganti The Cure, čiji celovečernji koncert počinje već u 20.30 časova, a tokom četiri dana na više od 40 festivalskih bina i zona nastupiće gotovo 1000 umetnika iz celog sveta!\nPoznati poručuju- Svi smo mi veliko EXIT Pleme\nDo kraja nedelje posetioce EXIT festivala očekuju i nastupi heroja nekoliko generacija, ali i vodećih svetskih zvezda raznih muzičkih žanrova. U petak dolaze Chainsmokersi, Paul Kalkbrenner, Chase&Status RTRN II Jungle, Boris Brejcha, Peggy Gou, Phil Anselmo & The Illegals, Atheist Rap, 999999999 Live, Partibrejkers, Krešo Bengalka, The K's, Whitechapel, Arcturus, Bekfleš... Treći dan festivala rezervisan je za nastupe Grete Van Fleet, DJ Snake, Solomun, Tale of Us, Adriatique, Dub FX, Tom Walker, Satori Live, Spermbirds, Frenki, Kontra i Indigo, Black Serbs, Buč Kesidi, Coeus, Total Chaos, Vatra i brojnih drugih. Festival će u nedelju, 7. jula zatvoriti Skepta, Desiigner, Dimitri Vegas & Like Mike, Jeff Mills, Amelie Lens, Dax J, IAMDDB, GriZ, Tarja, Krankšvester, High 5, Marko Nastić & Dejan Milićević present TTP 2.0, Vojko, V, Svemirko, Zvonko Bogdan, ABOP i još mnogi umetnici širom Petrovaradinske tvrđave.\nThe Cure počinje u 20:30 - Dođite ranije i izbegnite gužve!\nNajpoznatiji servisi koji se bave meteorološkom prognozom saglasni su u jednom - od 4. do 7. jula nas u Novom Sadu očekuje lepo vreme bez padavina, kao stvoreno za uživanje u nastupima najvećih muzičkih zvezda tokom večeri ili dnevnom chillu u EXIT kampu.


Iznenadna odluka bivšeg napadača | Oficijelna stranica FK Sarajevo\nIznenadna odluka bivšeg napadača\n09.01.2012 u 22:47h\nIako je početkom decembra 2011. godine postignut dogovor i nakon što su iz uprave FK Sarajevo čekali potpis Alena Škore na dvoipogodišnji ugovor, ipak u 2012. godini Alen Škoro neće nositi dres Sarajeva. Naime, nakon odlaska šefa stručnog štaba Jiržija Plišeka, Škoro je želio sačekati odluku o izboru novog trenera, a danas (09.01.2012. godine) je obavijestio direktora FK Sarajevo da je ipak odlučio da neće potpisati za tim sa Koševa.\n- "Razumijemo odluku Alena Škore jer naša liga još uvijek nije na tom nivou da može parirati inostranim ponudama. Danas me je Alen kontaktirao iz Austrije i rekao da čeka konačan dogovor u vezi angažmana u inostranstvu. Imali smo konkretan dogovor, Klub je pristao na sve njegove uslove, tako da vjerujem da je u pitanju finansijski bolja ponuda. O detaljima nas nije izvjestio" -kazao je direktor FK Sarajevo Dino Selimović.\nDirektor kluba je dodao da je Alen svjestan da godinu dana nije u takmičarskoj formi, te da trenutno nije spreman na pritisak navijača FK Sarajevo, jer zna da bi se od njega mnogo očekivalo u nastavku sezone.\n- "Alen je dosta otvoreno razgovarao sa mnom. Smatra da ova ekipa nije u stanju osvojiti titulu, s čim se ja ne slažem. Također je dodao da ne poznaje momke iz ekipe, tako da su to sve elementi koji su uticali na njegovu odluku. Nudio sam mu i poziciju u klubu nakon završetka karijere..." -zaključio je Selimović.\nSigurni smo da ostaje žal kod svih simpatizera FK Sarajevo što neće gledati Alena Škoru na Olimpijskom stadionu Asim Ferhatović, a ovim putem mu želimo sve najbolje u nastavku karijere.


Vojska Srbije će kroz svoje mogućnosti učiniti sve da se više radjamo, da stimulišemo radjanje i pomognemo svakoj porodici koja hoće da ima decu, da ih dobije, izjavio je u sredu ministar odbrane Srbije Aleksandar Vulin.\nFond vojnih osiguranika, koji je do sada ženama do 42 godine plaćao tri pokušaja vantelesne oplodnje, od sada će plaćati i četvrti i ženama koje imaju 44 godine, izjavio je danas u Nišu ministar obrane Srbije, najavljući aktivno učešće Vojske Srbije u borbi za povećanje nataliteta.\nMinistar je tokom obilaska novootvorene operacione sale Vojne bolnice u Nišu naveo da je Vojska Srbije odredila i solidarnu pomoć u visini jedne prosečne zarade za svako novorodjeno dete pripadnika Ministarstva odbrane.\n"Uvedeno je da Fond vojnih osiguranika, koji je do sada plaćao tri pokušaja vantelesne oplodnje, plaća i četvrti pokušaj i pomeri gornju granicu starosti žene sa 42 na 44 godine", kazao je Vulin i dodao da će pravo na vantelesnu oplodnju o trošku Fonda imati i porodice koje već imaju decu.\nOn je podsetio da je bela kuga jedan od najvećih ili jedan od najvećih problema u Srbiji.\n"Vojska Srbije će kroz svoje mogućnosti učiniti sve da se više rađamo, da stimulišemo rađanje i pomognemo svakoj porodici koja hoće da ima decu, da ih dobije", izjavio je Vulin.


Data saglasnost na garantovanu otkupnu cijenu struje u FBiH – Vaš obnovljivi izvor informacija – Energis\nData saglasnost na garantovanu otkupnu cijenu struje u FBiH\nVlada FBiH donijela je Odluku o davanju saglasnosti na garantovane otkupe cijene električne energije iz postrojenja za korištenje obnovljivih izvora energije i efikasne kogeneracije. Naime, Regulatorna komisija za energiju u FBiH usvojila je Pravilnik kojim je propisana metodologija utvrđivanja garantovanih otkupnih cijena električne energije iz postrojenja kvalifikovanih proizvođača, kao i kriteriji za promjenu utvrđene garantovane otkupne cijene. Cilj donošenja ovog\nVlada FBiH donijela je Odluku o davanju saglasnosti na garantovane otkupe cijene električne energije iz postrojenja za korištenje obnovljivih izvora energije i efikasne kogeneracije.\nNaime, Regulatorna komisija za energiju u FBiH usvojila je Pravilnik kojim je propisana metodologija utvrđivanja garantovanih otkupnih cijena električne energije iz postrojenja kvalifikovanih proizvođača, kao i kriteriji za promjenu utvrđene garantovane otkupne cijene.\nCilj donošenja ovog pravilnika je izrada metodologije o načinu utvrđivanja garantovanih otkupnih cijena električne energije iz postrojenja koja koriste OIEiEK, u skladu sa Zakonom o električnoj energiji u FBiH i Zakonom o korištenju obnovljivih izvora energije i efikasne kogeneracije i daju smjernice za jednostavan i razumljiv način izračuna garantovanih otkupnih cijena zasnovanih na osnovu poznatih parametara koji su sprovodivi u praksi.\nPrema usvojenom tarifi, garantovana cijena električne energije varira s obzirom na veličinu i tip postrojenja, te na vrstu primarnog izvora energije, a kreće se od 0,29030 do 0,12373 KM/kWh za hidroelektrane, za vjetroelektrane od 0,37124 do 0,14766 KM/kWh, za solarne elektrane od 0,01811 do 0,39320 KM/kWh.\nZa elektrane na biomasu kreće se od 0,31292 do 0,22706 KM/kWh, dok garantovana cijena električne energije iz postrojenja efikasne kogeneracije iznosi 0,15419 KM/kWh, saopćeno je iz Ureda za odnose s javnošću Vlade FBiH.


Frikom pita vanila, malina 1KG cena akcija Srbija\nePonuda > Hrana > Smrznuti proizvodi > Smrznute pite > Frikom Smrznute pite\nFrikom pita vanila, malina 1KG cene\nAlfa pita sa feta sirom 800g\nAlfa pita bugača sa kremom od vanile 800g\nFrikom pita kajsija, suncokret 1KG\nEPonuda nije internet prodavnica već Vam omogućava da brzo i lako nađete Frikom pita vanila, malina 1KG po najjeftinijoj ceni. Naš cilj je da kupci budu što bolje informisani o ponudi Frikom pita vanila, malina 1KG na tržištu Srbije. Vrlo lako nalazite željeni proizvod za kategoriju Smrznute pite cene, ne morate da lutate od sajta do sajta za Frikom Smrznute pite, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Frikom pita vanila, malina 1KG sa PRODAVCEM. EPonuda ne može da garantuje potpunu tačnost specifikacije i slika za Frikom pita vanila, malina 1KG. Pre kupovine, podatke za Frikom pita vanila, malina 1KG proverite na sajtu PROIZVOĐAČA.\nFrikom pita vanila, malina 1KGFrikom pita kajsija, suncokret 1KGFrikom pita sa šumskim voćem 1KG kesaFrikom pita sa višnjama 1KG kesa


Zapošljavanje lekara, medicinskih sestara i tehničara u Vojvodini\nU narednom periodu očekujemo i prijem nemedicinskih radnika\nUniverzitetski klinički centar Vojvodine na inicijativu Ministarstva zdravlja primio je u stalni radni odnos 155 medicinskih sestara i zdravstvenih tehničara, 23 najbolje diplomirana doktora medicine na neodređeno vreme i devet doktora medicine na određeno vreme.\nU tom kliničkom centru kažu da su zadovoljni što im dolazi tako dobar kadar, kome se otvaraju vrata ne samo u stručnom usavršavanju, nego i u naučnom radu.\n"U narednom periodu očekujemo i prijem nemedicinskih radnika. Trudimo se da zapošljavanjem najboljih diplomaca, lekara, medicinskih sestara i zdravstvenih tehničara brinemo o kvalitetnom kadru UKCV i formiramo nove generacije zdravstvenih radnika koji će pružati najbolju i najkvalitetniju negu i lečenje u skladu sa savremenim dostignućima najbolje kliničke prakse", rekla je direktorka Kliničkog centra Vojvodine Edita Stokić.\nNavodi i da je najveća vrednost UKCV kvalitetan kadar, te će se i tokom ove godine truditi da u što kraćem roku povećaju prijem novih radnika.\nIstiče da je danas Univerzitetski Klinički centar Vojvodine efikasna i efektivna, visokospecijalizovana zdravstvena, naučnoistraživačka i nastavna ustanova, posvećena pružanju kvalitetnih zdravstvenih usluga tercijarnog nivoa zdravstvene zaštite.\nap vojvodina Novi Sad posao


PROŠIRUJE SE PORODICA "ČUVARKUĆA" Još 28 novih proizvoda dobilo žig domaćeg porekla | Biznis.rs\n30.12.2020 08:01 Autor: Redakcija Biznis.rs 0\nNovih 28 proizvoda dobilo je na poslednjoj ovogodišnjoj sednici žig domaćeg porekla „Čuvarkuća“ i tako se priključilo porodici kvalitetnih proizvoda stvaranih u Srbiji koja...\nNovih 28 proizvoda dobilo je na poslednjoj ovogodišnjoj sednici žig domaćeg porekla „Čuvarkuća“ i tako se priključilo porodici kvalitetnih proizvoda stvaranih u Srbiji koja je za nepuna četiri meseca došla do više od 450 članova, saopštila je Privredna komora Srbije.\nŽig „Čuvarkuća“ dodeljuje se u okviru projekta „Stvarano u Srbiji“, a među proizvodima visokog kvaliteta i domaćeg porekla pod tim žigom prednjače prehrambeni, a slede proizvodi metalske i mašinske, građevinske, hemijske, tekstilne i farmaceutske industrije.\nSavet za dodelu žiga na poslednjoj ovogodišnjoj sednici odobrio je pravo na „Čuvarkuću“ za šest proizvoda metalske industrije – kompanije Metalfer Steel Mill iz Sremske Mitrovice, i firme Resor iz Gadžinog Hana.\n„Metalska i elektro industrija nalaze se u centru proizvodne mreže jedne zemlje i povezane su, resursno i tehnološki, sa ostalim sektorima privrede. Finalni proizvodi primenu nalaze u različitim segmentima privrede, kao i u domaćinstvima“, izjavila je tim povodom sekretar Udruženja za metalsku i elektroindustriju PKS Ana Raičević.\nDodala je da je u oštroj tržišnoj utakmici domaćim proizvođačima veoma važno da njihovi proizvodi ponesu ovaj žig kako bi kupcima i krajnjim potrošačima i tako skrenuli pažnju da su u pitanju proizvodi potvrđenog kvaliteta, nastali od sirovina prvenstveno domaćeg porekla i znanja naših stručnjaka.\nDirektor Metalfera Zoran Lojović podsetio je da je ta kompanija ove godine završila kao jedini proizvođač betonskog čelika koja je povećala proizvodni kapacitet sa 150.000 na 500.000 tona gotovog proizvoda.\n„Žig ‘Čuvarkuća’ pomoći će nam da potrebe domaćeg tržišta zadovoljimo u većoj meri. Do 2020. godine naš plasman bio je 60 odsto potreba tržišta dok je ostatak pokrivan iz uvoza. Verujemo da će žig obezbediti povoljnije tržišne uslove što će doprineti isplativosti naše investicije, ali i znatno većim doprinosima za državu koje će ostvariti od poreza“, rekao je on.\nPravo na žig „Čuvarkuća“ stekli su toplo valjani rebrasti betonski čelik u šipci i betonski čelik u koturu, kao i toplo valjana glatka žica.\nPoreklo proizvoda, kvalitet, marketing i standardi sa ekološkim parametrima, predstavljaju četiri osnovna kriterijuma koja proizvod kvalifikuju za dobijanje Čuvarkuća.\nČUVARKUĆA DOMAĆA PROIZVODNJA PRIVREDNA KOMORA SRBIJE SRBIJA U FOKUSU


Direktorka "Batuta": Naredne dve nedelje su za nas ključne | 013 info\nDirektorka "Batuta": Naredne dve nedelje su za nas ključne\n021\tSub, 21/03/2020 - 20:23\nDirektorka Instituta "Batut" Verica Jovanović istakla je da se ne sme dozvoliti masovno širenje virusa.\nU 90 odsto slučajeva, ova bolest ne daje komplikacije, ali ne smemo dozvoliti masovno širenje, jer se može javiti velika koncentracija virusa koja može biti štetna po građane, navela je ona.\n"Mi smo do sada veoma dobri i naredne dve nedelje su za nas ključne", poručila je ona.\nNijednog momenta nije stalo lečenje hroničnih pacijenata. Dijaliza, terapije malignih bolesti i inovativne terapije se nesmetano odvijaju.\n"Ukoliko se desi da neki pacijent bude vraćen iz neke zdravstvene ustanove, treba da se obradi RFZO i mi ćemo istog momenta reagovati. Činjenica je da je deo kadra i deo kapaciteta mobilisan za pacijente obolele od korone, ali kao što vidite svih lekova ima sasvim dovoljno", rekla je direktorka RFZO Sanja Škodrić.\nNavodi da se ulaže trud da se u svakom momentu predvidi šta može da se desi. Ističe i da svih drugih lekova na recept ima dovoljno.\nDirektor Infektivne klinike u Beogradu Goran Stevanović naveo je da su ljudi najzarazniji pre pojave bilo kakvih simptoma.\n"Mi smo ovaj porast oboljevanja očekivali. On je posledica i povećanog ulaska ljudi koji dolaze iz zaraženih područja, a najviše posledica toga što u toku dana imamo puna šetališta, igrališta i prodavnice, što je veliki rizik za prenos infekcije. Ono što smo u međuvrenu saznali je da su ljudi najzarazniji pre pojave bilo kakvih simptoma. U toj varijanti druženje na manje od metar, pa makar bilo i na otvorenom prostoru je rizik. Moramo da držimo distancu jedni od drugih i da se sklonimo sa ulica i sa svih javnih mesta", poručio je Stevanović.\nOd 5. marta ušlo je 317.854 ljudi u Srbiju, rekao je Vučić i naveo da su neki od njih direktno znali da su zaraženi.\n"Kada su u pitanju bolovanja, automatski smo ih produžili za 30 dana i ukoliko ovo stanje potraje, produžićemo ih i dalje. E recepte smo produžili za šest meseci, a ako bude potrebe produžićemo i dalje", naveo je on.\nStevanović je naveo da deca nisu ugrožena u pogledu teških kliničkih slika i smrtnih ishoda, ali da su dobri prenosioci zaraze. Dodao je da je broj zaraženih lekara i medicinskih sestara izuzetno mali, da funkcionisanje zdravstevnog sistema nije ugroženo i naglasio da je najveći broj zdravstvenih radnika zaražen zbog kontakta spolja.\n"Apelujem na sve zdravstvene radnike koji su u kontaktu sa pacijentima da nose hirurše maske, one su dovoljne da zaštite od zaraze", kazao je on.\nVanredno stanje u Srbiji uvedeno je zbog pandemije korona virusa u svetu.\nDrugi ciklus programa "Moja prva plata" za 10.000 mladih\nFOTO „Vrtić za pse“ postao prava senzacija na Instagramu\nGlobalna poskupljenja pogurala i cene u Srbiji


Hiljade Čeha ponovo protestuje u Pragu protiv novoizabrane ministarke pravde Marije Benešove zahtevajući njenu ostavku.\nDemonstranti smatraju da ona može da kompromituje pravni sistem dok tužilaštvo odlučuje da li da optuži premijera Andreja Babiša zbog navodne prevare koja uključuje i fondove EU, prenela je agencija AP.\nBabiš je negirao optužbe, a njegov blizak saradnik, predsednik Miloš Zeman, kritikovao je tužilaštvo.\nMarija Benešova je u utorak imenovana na dužnost. Ona je advokat i savetnik predsednika Miloša Zemana, Babišovog bliskog saveznika.\nPROTEST U PRAGU Hiljade osoba traže ostavku premijera Babiša


"Zeleni" su ušli u fantastičnu formu, vezali su pet uzastopnih pobeda u prvenstvu uz gol-razliku 10:0. Trenutno se nalaze na 2. mestu na tabeli sa 37 bodova, isto toliko ima i vodeća Flora.\nEkipa Mihaila Artjukova je nakon dva poraza uspela da se trgne, savladala je kod kuće Narvu sa 1:0, dok je u prošlom kolu odigrala nerešeno sa Parnu Vaprusom (1:1). Međutim, i dalje se nalazi na samom dnu Meistrilige sa 6 osvojenih bodova.\nAktuelni šampion je trijumfovao protiv gradskog rivala na minula dva međusobna duela identičnim rezultatom 2:0. Apsolutni je favorit u današnjem okršaju u Talinu, tako da savetujemo da dvojku pojačate golovima.\nZa najhrabrije predlažemo da pokušaju sa prelazom, od starta sezone Levadija nije iznenadila preokretom.\nNAŠ PREDLOG: 2&2-5 (kvota 1,50)\nZA NAJHRABRIJE: 1-2 (kvota 27)\nkvote klađenje FK Levadija Tip fudbal tip predlaže\n"KAMIONDŽIJE" VOZE U RIKVERC: Barakas protiv San Lorenca traži prvi trijumf u sezoni


NARODNA SKUPŠTINA RS: 17. NOVEMBRA 2015. GODINE ODRżANE SEDNICE ODBORA ZA ZDRAVLJE I PORODICU, ODBORA ZA RAD, SOCIJALNA PITANJA,DRUšTVENU UKLJUčENOST I SMANJENJE SIROMAšTVA, ODBOR ZA ZAšTITU żIVOTNE SREDINE - RAZMOTREN I PRIHVAćEN PREDLOG ZAKONA O IZMENAMA I DOPUNAMA ZAKONA O ZDRAVSTVENOJ ZAšTITI, ODRżANO JAVNO SLUšANJE O NACRTU ZAKONA O IZMENAMA I DOPUNAMA ZAKONA O ZAšTITI PRIRODE\nNa sednici održanoj 12. i 17. novembra 2015. godine, Odbor za rad, socijalna pitanja, društvenu uključenost i smanjenje siromaštva razmotrio je aktuelno stanje u zbrinjavanju tražilaca azila – migranata i predstavke i predloge građana.\nNenad Ivanišević, državni sekretar Ministarstva za rad, zapošljavanje, boračka i socijalna pitanja predstavio je Odboru najnovije podatke i stanje na terenu. On je naveo da jako veliki broj ljudi prolazi kroz Srbiju, kao i da se taj broj stalno povećava.\nMinistarstvo je do sada zajedno sa predstavnicima MUP-a, Komesarijata za izbeglice, Crvenog krsta, UNHCR-a, UNICEF-a i drugih saradnika iz civilnog i nevladinog sektora rukovodilo ovom situacijom na najbolji način. Što se tiče situacije na terenu najteže je u Šidu, mada je malo bolje nakon potpisivanja sporazuma između ministarstava unutrašnjih poslova Srbije i Hrvatske o organizovanom transportu migranata.\nNakon sastanka u Briselu ostalo je nekoliko nedoumica za nas, posebno u pogledu toga šta predstavlja balkanska ruta, koje su naše obaveze u narednom periodu i koliko dugo, pominjanih 50.000 migranata, treba zadržati na teritoriji Srbije, imajući u vidu da njihovo krajnje odredište nije naša zemlja, istakao je Ivanišević.\nOn je podsetio da od početka krize nije zabeležen nijedan incident između migranata i lokalnog stanovništva. Do danas je 300.000 ljudi prošlo kroz Srbiju, a država je spremna da na 18 tačaka u svakom momentu zbrine, na neko vreme, u proseku oko 3.000 migranta. On je ovu priliku iskoristio da zahvali donatorima i partnerima, uz čiju finansijsku pomoć Srbija ovo može da izvede, bez trošenja svojih budžetskih sredstava.\nU toku predstavljanja situacije na terenu i konkretnih akcija države i međunarodnih i domaćih partnera govorilo se o otklanjanju nedostataka pri registraciji migranata, odnosno, razgraničenju između onih koji su tražioci azila i onih koji su u procesu migracije, o bazi podataka registrovanih migranata, o kapacitetima za zbrinjavanje, uz podatak da se može dogoditi da se taj broj poveća ukoliko zapadne zemlje pokrenu proces vraćanja tražilaca azila i migranata u zemlje porekla.\nTakođe, govorilo se i o povećanju broja dece migranata, koja su bez pratnje staratelja i aktivnostima koje sprovode centri za socijalni rad na njihovom prihvatu i zbrinjavanju, budžetiranju sredstava za zbrinjavanje, kao i o količini distribuiranih humanitarnih obroka. Članovi Odbora upoznati su i sa obezbeđivanjem zdravstvenih uslova za migrante, što je osnova zaštite i migranata i lokalnog stanovništva.\nU razgovoru se moglo čuti da se polna struktura migranata menja, te sada prednjače žene i deca, stari i bolesni. Iz Avganistana dolaze čitave porodice sa malom decom, koje su par godina boravile u Iranu, a sada se upućuju ka Evropi. Međunarodni partneri istakli su da će dalje pružati podršku rešavanju migrantske krize uz napomenu da je potrebno da svi partneri rade svoj deo posla, kako ne bi bilo preklapanja u aktivnostima.\nTakođe, predsednica je obavestila članove Odbora da će predstavke i predloge građana upućene Odboru razmotriti u nastavku ove sednice, o čemu će blagovremeno biti obavešteni.\nU nastavku sednice, 17. novembra 2015. godine, članovi Odbora razmotrili su Izveštaj Radne grupe o predstavkama i predlozima građana, koji su upućeni Odboru. Članove Odbora je sa Izveštajem ukratko upoznala članica Radne grupe Milanka Jevtović Vukojičić.\nNakon kraće rasprave, članovi Odbora su jednoglasno usvojili Izveštaj Radne grupe.\nPredsednica Odbora Vesna Rakonjac najavila je da će Odbor na narednoj sednici razmatrati plan rada do kraja 2015. godine, imajući u vidu veliki broj zahteva za održavanjem javnih slušanja i tematskih sednica Odbora.\nNa sednici Odbora za zdravlje i porodicu, održanoj 17. novembra 2015. godine, članovi Odbora razmotrili su i prihvatili Predlog zakona o izmenama i dopunama Zakona o zdravstvenoj zaštiti, u načelu.\nPredlog zakona o izmenama i dopunama Zakona o zdravstvenoj zaštiti obrazložio je, u ime predlagača, prof. dr Berislav Vekić, državni sekretar u Ministarstvu zdravlja.\nTom prilikom prof. Vekić je istakao da se predloženim izmenama i dopunama Zakona precizira pojam zdravstveni radnik, time što se i nastavnici ili saradnici fakulteta zdravstvene struke koji izvode nastavu iz kliničkih predmeta u zdravstvenoj ustanovi, u skladu sa propisima o visokom obrazovanju, kao i oni koji ne izvode nastavu iz istih ali pružaju zdravstvenu uslugu u zdravstvenim ustanovama smatraju zdravstvenim radnicima.\nTakođe, naglašeno je da dopune Zakona predviđaju da se sporazumom zaključenim između zdravstvenih ustanova iz Plana mreže, fakulteta zdravstvene struke i Republičkog fonda za zdravstveno osiguranje uređuju međusobna prava i obaveze u vezi sa pružanjem zdravstvenih usluga iz obaveznog zdravstvenog osiguranja.\nDržavni sekretar je kao novinu naveo i ujednačavanje pripravničkog staža za sve zdravstvene radnike sa visokom stručnom spremom za koji je predviđeno da traje šest meseci, kao i da Predlog zakona jasno definiše princip izdavanja, obnavljanja i oduzimanja licence odnosno dozvole za samostalni rad.\nSednici je prisustvovao prof. dr Berislav Vekić, državni sekretar u Ministarstvu zdravlja, kao i dr Verica Lazić, direktorka Republičkog fonda za zdravstveno osiguranje sa saradnicom.\nBranislav Blažić, predsednik Odbora za zaštitu životne sredine otvorio je javno slušanje o Nacrtu zakona o izmenama i dopunama Zakona o zaštiti prirode, istakavši da, u saglasnosti sa Ministarstvom poljoprivrede i zaštite životne sredine, treba raditi na Nacrtu zakona kako bi bio što potpuniji pre nego što uđe u proceduru Narodne skupštine Republike Srbije, kao i da se na taj način poslanici mogu informisati o Nacrtu zakona, ali i edukovati i izneti svoje mišljenje o njemu.\nDr Stana Božić, državni sekretar Ministarstva poljoprivrede i zaštite životne sredine naglasila je da će u okviru Ministarstva biti osnovan Zeleni fond Republike Srbije, radi finansiranja zaštite životne sredine, u skladu sa Zakonom o budžetskom sistemu("Sl. glasnik RS", br. 54/2009, 73/2010, 101/2010, 101/2011, 93/2012, 62/2013, 63/2013 - ispr., 108/2013, 142/2014 i 68/2015 - dr. zakon).\nPredstavnici Ministarstva poljoprivrede i zaštite životne sredine, Snežana Prokić, šef Odseka za ekološke mreže i ocene prihvatljivosti, Pavle Jovanović, rukovodilac Grupe za sprovođenje CITES konvencije i Aleksandra Došlić, načelnik Odeljenja za zaštićena područja i ekološke mreže, predstavili su prezentacije koje se tiču predloga tehničkih izmena članova Zakonao zaštiti prirode ("Sl. glasnik RS", br. 36/2009, 88/2010 i 91/2010 - ispr. - dalje: Zakon) i njegovog usaglašavanja sa zakonima i standardima Evropske unije.\nNacrtom zakona podneti su predlozi da se dopune delovi Zakonakoji se odnose na planove upravljanja zaštićenim područjem i prava i ovlašćenja čuvara zaštićenih područja koji bi postali službena lica.\nCITES konvencijom izmenili bi se članovi Zakona koji se odnose na držanje živih primeraka divljih životinja u zatočeništvu, i trgovinu strogo zaštićenih i zaštićenih divljih vrsta.\nIzvor: Press služba Skupština Srbije, 17.11.2015.


Tri zaključka izbora u Južnoj Karolini • Novi treći put\nTri zaključka izbora u Južnoj Karolini\n01.03.2020. | Sjedinjene Američke Države | Nema komentara\n„I am invincible, unbreakable\nI am the champion“\nOvi stihovi pesme “The Champion” Keri Andervud čuli su se sa ozvučenja u maloj sindikalnoj sali u izbornom štabu Džoa Bajdena u Nevadi. Iako je delovalo neobično da Bajden slavi očigledni dvocifreni poraz u odnosu na svog protivnika Sandersa u Nevadi, delovalo je kao da postoji plan iza, možda preteranog, trijumfalizma. Nedelju dana nakon poraza u Nevadi, a pre toga dva debakla u Ajovi i Nju Hempširu, Bajden je zabeležio ubedljivu pobedu sa oko 30% razlike u odnosu na Sandersa u Južnoj Karolini. Optimizam se pokazao kao osnovan, a kampanja koja je bila na ivici završetka, promenila je svoj smer.\nAko izuzmemo ispunjenje stihova pesme Keri Andervud za Bajdena konkretno u Južnoj Karolini, iz ugla analize kampanja kandidata i rezultata, moguće je izvući vredne zaključke za “super utorak” koji sledi za dva dana.\nDžo Bajden (AP)\nTV reklame su važne, ali nisu zamena za poruku\nU prethodnim mesecima, TV stanice u Južnoj Karolini bile su meta velikog broja političkih reklama. Milioni dolara potrošeni su u cilju šarmiranja birača demokrata na različite načine. Milijarder Tom Stajer potrošio je samo u ovoj državi preko 17 miliona dolara na TV reklame. Pit Butedžedž potrošio je blizu 1,5 miliona dolara na isti vid reklamiranja u ovoj državi, odnosno oko 10X manje od Stajera. Džo Bajden potrošio je na TV reklame oko trećinu novca u odnosu na cifru koju je potrošio Butedžedž, (oko 500.000 dolara). Finalni rezultat je da je kandidat koji je potrošio samo 1/40 deo ukupnog novca potrošenog na TV reklame u ovoj državi, osvojio blizu pola glasova izašlih birača.\nPreskupa reklamna ofanziva na televizore stanovnika Južne Karoline pomogla je Tomu Stajeru da, kao politički autsajder, stvori određenu instant bazu. Kroz bezbroj puta ponovljene reklame od 15 i 30 sekundi, ovaj milijarder uspeo je da privuče dvocifren procenat ljudi starijih od 50 godina i dvocifren procenat afroameričke populacije, koja u ovoj državi predstavlja najčešće konzumente tradicionalnih medija. Podrška Stajera do poslednje nedelje kampanje u ovoj državi kretala se između 10% i 20%.\nMeđutim, u samom finišu kampanje, deo ove stvorene baze birača krenuo je da se vraća kandidatu za kog su ovi birači primarno bili. Uz dobar momentum, podršku kongresmena Klajburna i nekoliko serija reklama vezanih za Obama nasleđe u poslednjoj nedelji, Bajden je uspeo da u samom finišu vrati birače koje su u međuvremenu pokolebale marketinške ofanzive Stajera i ostalih.\nTV reklame predstavljaju jedan od alata za prenošenje poruke i održavanje privida prisutnosti i snage. Međutim, ogromna medijska prisutnost nikada ne može zameniti ili nadomestiti manjak političke poruke. Cunami generičkih poruka Toma Stajera nije nadomestio očigledan manjak sadržaja. Sa druge strane, manji talas dobro kalibrisanih i tempiranih poruka Bajdena u finišu, bio je dovoljan kao dodatak na već postojeći momentum.\nOva lekcija iz Južne Karoline trebalo bi da bude najveće upozorenje Majku Blumbergu, s obzirom da je glavna osovina njegove kampanje bila promotivna operacija od 500 miliona dolara vrednih reklama. Glavno pitanje za Blumberga jeste da li ovo gigantsko oglašavanje prati i dobra poruka.\nTom Stajer (Getty Images)\nAfroamerikanci nisu spremni da rizikuju\nKao što ste mogli videti u jednoj od prethodnih analiza na ovom sajtu, afroamerička zajednica je jedna od najvernijih biračkih grupa kod demokrata. Ova grupa birača u prethodnih 20 godina podržavala je predsedničke kandidate demokrata sa preko 80% glasova. Međutim, ako se analizira velikodušna podrška ovoj stranci, ona je najčešće bila usmerena na političare za koje važi da su najsigurniji izbor. Iz ugla afroamerikanaca, najsigurniji izbor bili su ili pripadnici njihove zajednice ili kandidati koji nisu deo njihove zajednice, ali su umerenih stavova i deo “establišmenta”.\nS obzirom da je do pre samo 50ak godina postojala zakonska segregacija u SAD-u, a da kontinuirano postoje razni vidovi diskriminacije u odnosu na afroamerikance, preveliko rizikovanje nije naročit prioritet ove društvene grupe. Uspon ekstremne desnice sa usponom Donalda Trampa, oslikan na primeru skupa ekstremne desnice u Šarlotsvilu, pokazao je da taj vid reakcionarne pretnje i dan danas postoji u američkom društvu. Poduhvat ogromne društvene promene sa maglovitim ishodom, sveobuhvatna reforma ekonomskog sistema ili glasanje za ideologa naspram pragmate, pokazalo se kao ne naročiti motivator za ovu grupu glasača u Južnoj Karolini.\nS obzirom da afroamerikanci čine preko 50% biračkog tela demokrata u ovoj državi, njihov glas na ovim izborima bio je ključan. U izboru između potpredsednika prvom crnom predsedniku, levičarskog antiestablišment senatora i velikog broja kandidata koji u ovu državu nisu često dolazili pre ovih izbora, prva opcija nametnula se, ipak, kao najsigurniji izbor. Pokazatelj toga bila je podrška Bajdenu od strane jednog od najvažnijih političara iz ove države, starog afroameričkog kongresmena Džima Klajburna, dva dana pred glasanje. Ova društvena grupa Bajdenu je dala preko 60% glasova, Sandersu nešto iznad 15%, Tomu Stajeru ispod 15%, a ostalim kandidatima niže jednocifrene rezultate.\nTV reklame su jedan od alata za prenošenje poruke i održavanje privida prisutnosti i snage, međutim nikada ne mogu zameniti ili nadomestiti manjak političke poruke.Click To Tweet\nBajden ima momentum pred “super utorak”\nPoslednja nedelja kampanje u Južnoj Karolini predstavljala je niz pozitivnih događaja za Bajdena koji su proizvodili dalje pozitivne događaje za ovu kampanju. Sve je počelo uspešnim nastupom Džoa Bajdena u debati sa svojim protivnicima, te je po anketi Emersona bio najbolje ocenjen od strane birača iz ove države sa 39%. Ovaj nastup ponovo je aktivirao donatore koji su u narednih nekoliko dana Bajdenu uplatili preko 2 miliona dolara, što je finansijski oživelo posustajuću kampanju i omogućilo novu seriju TV reklama u ovoj državi i odabranim “super utorak” državama. Nakon toga, bivši potpredsednik je zabeležio dobro ocenjen nastup u CNN Town Hall, a kao najvažniji potez, dobio je podršku jednog od najuticajnijih ljudi u Južnoj Karolini.\nPodrška čuvenog afroameričkog kongresmena Džima Klajburna došla je u samom finišu kampanje. Ova podrška je po istraživanju Edison Research uticala ključno ili značajno na blizu polovine ljudi koji su glasali na ovim izborima. Zajednička konferencija za novinare, nešto online spotova, reklame na radiju i materijal u poštanskim sandučićima sa Klajburnovom podrškom, bili su dovoljni da se ozbiljno mobiliše biračko telo i da se rezultatom prevaziđu čak i najoptimističnija istraživanja. Bajden ubrzo dobija i podršku najviših funkcionera demokrata iz Virdžinije, uključujući i senatora Tima Kejna.\nU “super utorak” Bajden ulazi na talasu pozitivnih događaja, sa očekivanjem da će ih biti još, poput gotovo sigurnog intenziviranja donacija ovoj kampanji, počev od sinoć. Iako Bajden ima momentum kakav nije imao od početka svoje kampanje, imaće izazov da u državama koje glasaju 3. marta pobedi Sandersa. Levičarski senator ima prilično razgranatu infrastrukturu i armije sitnih donatora od Kalifornije do Tenesija. Takođe, Bajden ima konkurenciju na centru od strane Majka Blumberga koji je zašao oglašavanjem u potpredsednikovu staru bazu.\nMeđutim, od kampanje koju su politički komentatori proglašavali mrtvom nakon debakla iz Nju Hempšira, Bajden je došao do pobede od oko +30% i momentuma, koji ako se nastavi ovim intenzitetom, može ozbiljno pomrsiti konce dosadašnjem prvoplasiranom kandidatu.\nDa li će u tome uspeti, ili će Sanders potvrditi svoj trenutni status favorita, biće jasno već za oko 48h. U ovom momentu Sanders deluje kao jasan favorit tokom “super utorka”, ali se procena o broju država koje može osvojiti smanjila sa skoro svih na oko pola.


TANGE 4491 DIRECTOR S/L - Idealno.rs\nPočetna / Erotika / Erotske igre i pokloni / Erotski pokloni / TANGE 4491 DIRECTOR S/L\nPonuda prodavnice Love4yu za proizvod TANGE 4491 DIRECTOR S/L. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za TANGE 4491 DIRECTOR S/L i izberi najbolju. Erotski pokloni iz kategorije Erotske igre i pokloni je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda TANGE 4491 DIRECTOR S/L i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda TANGE 4491 DIRECTOR S/L se mogu razlikovati od onih u internet prodavnici u kojoj obavljaš kupovinu. TANGE 4491 DIRECTOR S/L je dostupan u prodavnici Love4yu po ceni, koja je navedena pored svakog prodavca u meniju "Prodavnice".\nGarantne uslove za TANGE 4491 DIRECTOR S/L proveri u prodavnici u kojoj nameravaš da obaviš kupovinu. Slika za TANGE 4491 DIRECTOR S/L je simbolična, zato se pre kupovine u prodavnici uveri da je proizvod isti.


Surova realnost – Superliga neće 'desetkovati' reprezentaciju Srbije\nIzvor: B92, 19.Apr.2021, 09:47\nUEFA i FIFA zapretili su da će igračima iz klubova koji su osnovali Superligu zabraniti da igraju za svoje reprezentacije.\nU pitanju je šest klubova iz Engleske (Mančester junajted, Mančester siti, Liverpul, Arsenal, Čelsi i Totenhem), te po tri iz Španije (Real Madrid, Atletiko Madrid, Barselona) i Italije (Juventus, Milan, Inter).\nUkoliko se ovi klubovi zaista "odmetnu" i napuste Ligu >> Pročitaj celu vest na sajtu B92 << šampiona i Ligu Evrope, a UEFA ih kazni zabranom nastupa njihovih igrača za nacionaln timove, to neće preterano uticati na reprezentaciju Srbije.\nNažalost, ili na sreću, u nabrojanim klubovima igra, uslovno rečeno, samo jedan aktuelni reprezentativac.\nČlan Real Madrida je Luka Jović, međutim, s obzirom da je pozajmljen Ajntrahtu i da mu je neizvesna budućnost na "Santjago Bernabeuu", pitanje je da li će posle leda i on biti u ovom društvu.\nU redovima pomenutih klubova od srpskih fudbalera je još samo Nemanja Matić, vezista Mančester junajteda, koji se već povukao iz reprezentacije.\n"Svim silama da zaustavimo ove planove", kažu fanovi sa Ostrva..Hoće dva Mančestera, Liverpul, Arsenal, Čelsi i Totenhem da se otcepe od većeg dela Evrope, da igraju Evropsku Superligu, ali pitanje je – pred kim će da je igraju?..Navijači Liverpula su danas posetili Enfild roud, poskidali svoje...


Niška televizija » Stroži uslovi za produžetak kartica (VIDEO)\nObjavljeno 27.05.2014. 14:30\nGrađani koji nemaju posao ili redovno ne izmiruju dugove za kreditne kartice, više neće moći automatski da ih produže, saopštavaju banke u Srbiji. Od sada su stroži uslovi za produžetak važenja plastičnog novca i banke će najmanje jednom u toku godine proveravati kreditnu sposobnost klijenata.\nU skladu sa zakonskim regulativama, banke od klijenata zahtevaju da dostave prosek za tri poslednje zarade, kao i da daju pristanak da banka može da povuče izveštaj Kreditnog biora.\nKao razlog za uvođenje strožih uslova za korisnike kreditnih kartica banke navode rast nenaplativih kredita u Srbiji. Prema njihovoj evidenciji, u našoj zemlji kreditne kartice koristi oko milion i 100.000 ljudi, od kojih gotovo 80.000 kasni sa uplatom za dugovanja.\nSada oni koji nemaju posao ili su neodgovorni prilikom izmirivanja rata biće evidentirani u Kreditnom birou i banke im neće dati pravo da koriste plastični novac.\nBanke su u obavezi da najmanje jednom godišnje proveravaju kreditnu sposobnost svojih korisnika, jer u toku 12 meseci može doći do povećanja ili smanjenja primanja klijenata ili dodatnih kreditnih zaduženja, a samim tim i visina odobrenog kreditnog limita može biti korigovana.\nPodsetimo, od 2008. godine postepeno opada prosečan iskorišćeni iznos za kreditne kartice. Pre 6 godina iznosio je 65 evra, a danas 18 evra manje.


Nebriga države za protivgradnu zaštitu – AGRO VESTI by agronews.rs\nHome Poljoprivreda Aktuelno Nebriga države za protivgradnu zaštitu\nLoši uslovi rada i neodgovoran odnos države prema važnoj oblasti kakva je protivgradna zaštita, ostavljaju značajne posledice na poljoprivredu u mnogim delovima Srbije. Godinama unazad kuburi se sa nedostatkom odgovarajuće opreme, a nadoknada koja nije menjana šest godina, i koja je, prema rečima radnika, ponižavajuće niska, preti da ostavi područje Čačka bez protivgradne zaštite.\nLoš odnos države\nVesna Pavlović, šef službe za poljoprivredu grada Čačka kaže da je poražavajuće da neko prima 4000 dinara od Republike i 5000 dinara od grada, a radi veoma odgovoran i težak posao. „Ovo je najgora situacija u kojoj se mogla naći protivgradna zaštita, da je u nadležnosti Sektora za vanredne situacije, a ljudi su angažovani kao radnici Republičkog hidrometeorološkog zavoda, a ni jedna institucija nije bila zainteresovana za iznos i promenu nadoknade“, rekla je ona u izjavi za Glas zapadne Srbije.\nPrema njenim rečima, odnos države prema ovako važnoj oblasti je loš, a grad Čačak čini sve što je u mogućnosti kako bi pomogao pripadnicima protivgradne zaštite, čak i izvan nadležnosti, dajući naknadu veću od republičke, kupujući rakete i gorivo. „Posao nije lak, teško je naći ljude koji su spremni da ga rade, imajući u vidu da zbog male naknade za šest meseci rada, koliko traje sezona, imaju samo dva meseca upisanog staža“, istakla je ona.\nRadnici poručuju da je naknada ponižavajuća i da nije menjana šest godina\nRadnici su složni u stavu da nadoknada ne odgovara uslovima rada, da je ponižavajuća, pa iz tog razloga najavljuju napuštanje posla.\nRadojko Petronijević, jedan od radnika protivgradne zaštite iz Riđaga, naglašava da primanja nisu menjana šest godina, zbog čega radnici prete kolektivnim otkazom. „Tokom sezone obavezno je danonoćno dežurstvo, ne smemo da idemo od kuće, a po potrebi na teren moramo izaći u svim uslovima. Za pare koje primamo neko ne bi ustao iz kreveta, poslaćemo dopis državi, i ukoliko ne dođe do povećanja plate daćemo kolektivni otkaz“, izjavio je on.\nKako je rekao Miloš Garić, naknada je minimalna, graniči se sa bezobrazlukom, a radnici neće raditi dok se ona ne poveća, budući da je posao u ovakvim uslovima neisplativ.\nSistem protivgradne zaštite mora ostati jedinstven\nKako je objasnila Vesna Pavlović, sistem protivgradne zaštite je jedinstven i takav mora ostati kako bi mogao da funkcioniše. „Međutim, postoji problem u tome što nisu isti uslovi rada u svim gradovima i opštinama, budući da neke jedinice lokalne samouprave nisu bile u mogućnosti da nabave rakete i obezbede ostale uslove rada“, navodi ona. Zbog toga je uzaludno postojanje dobre protivgradne zaštite u Čačku, ako je nema na područjima iznad kojih se stvaraju gradonosni oblaci i nesmetano se izručuju na drugim mestima, jer se po njima ne dejstvuje.\nNačelnik sektora za vanredne situacije Moravičkog okruga, Dragiša Broćić ističe da se mora naći rešenje kako bi se strelcima povećala zarada, ali i obezbedio dovoljan broj raketa za protivgradnu zaštitu.\n„Jedan deo radnika protivgradnih stanica RHMZ su pod ingerencijom republičkog sektora za vanredne situacije, a drugi je u nadlezznosti lokalnih samouprava“, kazao je on i dodao da u gradu Čačku nema zaposlenih koji se bave zaštitom od grada. Kako je naveo, strelci u Ivanjici su pod nadležnošću službe Novog Pazara, pripadnici protivgradne zaštite Čačka i Lučana pripadaju Užicu, a Gornjomilanovčani Kragujevcu.\nTags: čačakprotivgradna zaštitaslužba za poljoprivredu\nGradonačelnici i predsednici opština Kraljeva, Kruševca, Čačka, Kragujevca, Novog Pazara, Vrnjačke Banje, Trstenika, Raške, Brusa, Aleksandrovca, Varvarina i Ćićevca, održali su danas sastanak u Vrnjačkoj Banji na temu rešavanja problema protivgradne zaštite na svojim teritorijama.


Istraga napada u Mumbaju\nPolicija na poprištu jedne od tri eksplozije, u blizini Opere u Mumbaju.\nIndijski zvaničnici kažu da je suviše rano da optuže bilo koju organizaciju za tri uzastopne eksplozije koje su u sredu uzdrmale finansijsku prestonicu zemlje, Mumbaj, pri čemu je poginulo najmanje 17 osoba, a 133 je ranjeno.\nIndijski ministar unutrašnjih poslova Pi Čidambaram izjavio je u četvrtak da indijska obaveštajna služba nije dobila nikakva upozorenja uoči napada.\n“Sve grupe koje imaju kapacitet da izvrše takve terorističke napade su trenutno osumnjičene. U ovoj fazi, ne upiremo prstom u ovu ili onu grupu, slučaj će biti istražen iz svih uglova, biće istraženi svi aspekti, i sledićemo sve tragove bez predubedjenja.”\nNijedna grupa nije preuzela odgovornost za napad. Dve eksplozije u južnom, i jedna u centralnom delu Mumbaja dogodile su se u razmaku od 20 minuta, u vreme večernjeg saobraćajnog špica.\nU ranijim izveštajima navedeno je da je poginula 21 osoba, ali je ministrarstvo unutrašnjih poslova smanjilo broj žrtava, uz napomenu da ni ta cifra nije konačna.\nMinistarstvo unutrašnjih poslova je uvelo pojačane mere bezbednosti širom zemlje.\n“Šta god da se dešava je pogrešno. Oni koji organizuju takve napade čine loše delo. Niko ne zna šta žele da postignu ubijajući ljude, nedužni ginu u takvim napadima. Ne znam šta policija i istražne agencije rade da bi zaštitile narod”, kaže jedan stanovnik Mumbaja.\nPolicija veruje da su napadi izvršeni improvizovanim eksplozivnim napravama.\nAmerički predsednik Barak Obama nazvao je bombaške napade “nedopustivim” i obećao podršku Indiji u naporima da odgovorne privede pravdi.\nDržavna sekretarka Hilari Klinton izjavila je saučešće indijskom narodu i vladi.\n"Gradjani Indije i ranije su bili žrtva terorizma, i videli smo kako na njega odgovaraju hrabrošću i istrajnošću. Nastavljamo da pratimo situaciju, uključujući i bezbednost američkih državljana. Saosećamo sa žrtvama i njihovim porodicama, i obratili smo se indijskoj vladi da joj izrazimo saučešće i ponudimo podršku.”\nKlinton kaže da će iduće nedelje posetiti Indiju, kako je ranije planirano, dodajući da veruje da je "sada važnije nego ikada da SAD stanu uz Indiju."


DETALJI NESREĆE Vozač školskog autobusa tvrdi da je rampa na prelazu u Francuskoj bila podignuta\nŽena koja je bila za volanom školskog autobusa koji je učestvovao u smrtonosnom sudaru sa vozom rekla je istražiocima da su rampe na prelazu bile podignute.\n"Prema njenim rečima, rampe na prelazu bile su podignute", rekao je tužilac iz Marseja Savije Tarabo nakon posete mestu nesreće u kojoj je poginulo petoro dece.\nU autobusu su bila deca koja su imala od 11 do 15 godina iz škole u selu Milas nedaleko od mesta Perpinan na jugu Francuske.\nTarabo je istakao da je proverama na mestu nesreće utvrđeno da su ostaci rampe bili u spuštenom položaju.\n"Naravno da ćemo izvršiti stručni pregled elementa da li je to uobičajen položaj ili je to posledica nesreće", dodao je Tarabo.\nOn je istakao da je, prema izjavama očevidaca, sporno da li je rampa bila spuštena ili podignuta, ali da je većina izjavila da je bila spuštena.\nU autobusu je bilo 23 mališana kada je na njih na prelazu naletio voz.\nTEŠKA NESREĆA KOD GOSPIĆA U sudaru automobila i kamiona poginula žena\nNESREĆA U INDONEZIJI Kamion u punoj brzini udario u nekoliko motocikala i kuća, najmanje 11 mrtvih (VIDEO)\nSLETEO SA PUTA Jedna osoba izgubila život u saobraćajnoj nesreći u Hrvatskoj


Washington poziva iračku vladu i sunitske plemenske lidere da se ujedine u borbi protiv militanata\nAnalitičari međutim kažu da Sjedinjene države gotovo da nemaju opcija.\nPredsjednik Obama i njegovi savjetnici pomno prate dešavanja u Iraku, gdje se vladine snage bore sa militantima povezanim sa al-Qaidom. Washington šalje promatračke dronove i rakete, i poziva iračku vladu u kojoj dominiraju Šiiti, kao i sunitske plemenske lidere, da se ujedine u borbi protiv militanata. Analitičari međutim kažu da Sjedinjene države gotovo da nemaju opcija.\nU gradovima Ramadi i Faluji, u zapadnoj pokrajini Anbar, snage iračke vlade se bore protiv islamističkih lidera povezanih sa al-Qaidom. U najozbiljnijoj prijetnji centralnoj vlasti otkako su se američki vojnici povukli iz Iraka 2011, sunitski militanti su preuzeli dijelove oba grada. Trenutno pobunjeništvo se čini sličnim onome sa čime su se američki vojnici suočavali nakon invazije Iraka 2003. Premijer Nouri al-Maliki je pozvao plemenske lidere u Anbaru da istjeraju elemente al-Qaide. Ali nasilje bi se moglo rasplamsati, kaže analitičar za nacionalnu sigurnost pri instituciji Brookings, Michael O Hanlon.\nAko uđete na brutalan način, i potisnete jednu grupu u jednom dijelu u određenom trenutku, postoji mogućnost da samo podstičete odbojnost i ljutnju drugih grupa iste sektaške pripadnosti. Tako stvarate nove neprijatelje čak i ako ste neutralizirali ili poubijali druge, smatra Michael O Hanlon.\nPredsjednik Obama smatra povlačenje iz Iraka jednim od njegovih najvećih postignuća, iako se dvije zemlje nisu uspjele složiti o održavanju malog broja američkog vojnog osoblja. Predsjednik je odbacio mogućnost ponovnog slanja borbenih snaga u tu zemlju, ali podržava slanje raketa zemlja-zrak, kao i promatračkih dronova.\nOdgovarajući na nove kritike od strane republikanskih zakonodavaca kada je u pitanju Irak, njegov glasnogovornik Jay Carney je rekao da ne postoji razlog zbog kojeg bi se moglo misliti da su američki vojnici mogli spriječiti sektaški sukob.\nDošlo je do sektaškog sukoba, nasilnog sektaškog sukoba u Iraku, gdje se nalazilo 150 hiljada američkih vojnika. Mislim da nema svrhe razmišljati da se to ne bi desilo da je tamo bilo stacionirano 10 hiljada vojnika, kaže Jay Carney.\nVojni analitičar Anthony Cordesman kaže da je Anbar dio šire borbe između sunitskih i šiitskih muslimana u tom regionu. On kaže da Sjedinjene države moraju pronaći najbezbolniju opciju.\nOno što možemo uraditi je pokušati da na taj način ujedinimo frakcije, da primoramo Malikijevu vladu da zauzme više izbalansiran stav, da više poštuje sunite i zaustavi niz političkog čišćenja, smatra gospodin Cordesman.\nU periodu između 2003 i 2011, gotovo 4 i po hiljade američkih vojnika je izgubilo život u Iraku. Istraživanja javnog mijenja pokazuju da je taj sukob bio među pitanjima koja su najviše podijelila Amerikance, od kojih se mnogi još uvijek pitaju šta je postignuto.


Samo godinu dana nakon otvaranja studija za produkciju animiranih sadržaja u Srbiji, koji je okupio više od stotinu domaćih umetnika i kreativnih stručnjaka, Iervolino Studios (IES) najavljuje novo širenje.\nU susret prvom rođendanu, koji će obeležiti ovog leta, studio otvara svoja vrata novim talentima iz oblasti filma, vizuelnih i primenjenih umetnosti, marketinga i komunikacija i poziva ih da se prijave i postanu deo IES kreativnog tima, u studijima u Beogradu i Novom Sadu.\n“Veoma smo uzbuđeni zbog ovog novog talasa širenja našeg kreativnog studija, zbog čega smo u potrazi za svežim talentima i budućim kolegama. U ovom trenutku tražimo određene profile iz oblasti 2D i 3D dizajna, animacije, montaže, kompozicije, vizuelnih efekata (VFX), ali i marketinga i komunikacija, te ohrabrujemo sve one koji se u njima pronalaze da se jave, bez obzira na nivo znanja i veština. Želimo da upoznamo što veći broj ljudi, i zato nas pratite na svim kanalima, gde ćemo uskoro oglašavati i nove pozicije”, rekla je Anđelka Janković, direktorka marketinga, komunikacija i HR-a u IES i dodala da je ovo jedinstvena prilika za Srbiju i ovdašnje mlade umetnike i kreativne stručnjake – prilika da rade u unikatno dizajniranom studiju, opremljenom najsavremenijim tehnologijama, rame uz rame sa iskusnim domaćim i stranim ekspertima.\nŠansu za učestvovanje na inovativnim projektima svetskih razmera, zaposleni u IES imaće i kroz kreiranje sadržaja za novu poslovnu jedinicu, nedavno osnovanu od strane Andree Iervolina, po imenu Space 11.\nOva revolucionarna kompanija ima za cilj produkciju filmskih, TV i online sadržaja, ali i muzičkih i sportskih događaja, u potpunosti snimljenih u svemiru. Prva kompanija ovakvog tipa u svetu, Space 11 doneće pravu revoluciju u industriji zabave, koja će po prvi put otići van granica Zemljine atmosfere.\n“U skladu sa investicionim planom naše produkcijske kuće Iervolino Entertainment, već smo predvideli otvaranje studija za proizvodnju animiranih sadržaja negde tokom 2020. godine – trebalo je samo da odaberemo pravo mesto za to. Poznanstvo sa Milošem Bikovićem i predznanje koje sam imao o srpskoj kinematografiji, kao i povoljni biznis uslovi, prelomili su u korist Beograda. Moj cilj je da Srbiju učinim liderom u proizvodnji inovativnih sadržaja“, istakao je Andrea Iervolino, osnivač kompanija Iervolino Entertainment i Iervolino Studios.


DALJE UNAPREĐENJE SARADNJE SA SAD - Info 24\nVučić: Hram je simbol bratstva Srba i Rusa\nDALJE UNAPREĐENJE SARADNJE SA SAD\nRedakcija 14/02/2017\t0 Komentara\nMinistar odbrane Zoran Đorđević i ambasador Sjedinjenih Američkih Država Kajl Skot razgovarali su o nastavku uspostavljene i razvoju buduće saradnje dveju zemalja u oblasti odbrane.\nSagovornici su konstatovali da je bilateralna vojna saradnja jedan od najrazvijenijih segmenta međusobnih odnosa Srbije i SAD, te je istovremeno, kako je naglasio ministar Đorđević, bilateralna saradnja Vojske Srbije najobimnija upravo sa Oružanim snagama SAD.\n„Veliki broj zajedničkih vežbi koje imamo, na poligonima u SR Nemačkoj, Rumuniji, Bugarskoj i naravno u Srbiji na najbolji način oslikavaju svu razgranatost i uspešnost naše saradnje“, rekao je Đorđević i istakao da sve vežbe značajno utiču na unapređenje operativnih i funkcionalnih sposobnosti Vojske Srbije.\nSlična dinamika očekuje se i u ovoj godini, kada je planirano više od 120 zajedničkih aktivnosti, uz šta treba dodati i različite oblike školovanja i usavršavanja naših pripadnika u organizaciji SAD. Kao jedan od bitnih momenata saradnje dveju zemalja pomenut je program državnog partnerstva sa Nacionalnom gardom Ohajo, a jedan od projekata koji je pokrenut 2015. godine je i razvoj sposobnosti nominovane inžinjerijske čete Vojske Srbije za učešće u mirovnim operacijama, dok zajedničko medicinsko angažovanje predstavlja jednu od najbitnijih oblasti saradnje koja će se razvijati u narednom periodu.\nMinistar Đorđević je takođe pomenuo projekat razvoja baze „Jug“, kao jedan od prioriteta koji su MO i VS postavili u međunarodnoj vojnoj saradnji.\nĐorđević je istakao da Srbija nastavlja da vodi izbalansiranu politiku odbrane, neprestano radeći na unapređenju i daljem razvoju odnosa u toj oblasti sa svim državama i međunarodnim organizacijama, u skladu sa definisanim nacionalnim interesima. Isto tako, kada je regionalna bezbednosna saradnja u pitanju, istakao je značaj te saradnje uz konstataciju da će Srbija nastaviti da unapređuje aktivnosti u tom pravcu, ali i da od drugih očekuje pozitivan pristup.\nTags: Amerika, info24, kajl skot, ministar, ministar odbrane, Nemačka, ohajo, portal www.info24.rs, srbija, vojska, www.info24.rs, Zoran Djordjevic\nPET ZEMALJA GDE SE ZIVI BOGATO I USLOVI ZA DOBIJANJE NJIHOVOG DRŽAVLJANSTVA\n"POKRENIMO NAŠU DECU"- "Da svaki školski dan bude aktivan"\nVučić: Hram je simbol bratstva Srba i Rusa 22/02/2018


Fajon pozvala vlasti na Zapadnom Balkanu da osiguraju ustavnu ulogu parlamenta u borbi sa korona virusom - Glas Zaječara\nHome Društvo Fajon pozvala vlasti na Zapadnom Balkanu da osiguraju ustavnu ulogu parlamenta u...\nPoslanica Evropskog parlamenta i predsedavajuća Delegaciji Evropskog parlamenta za Srbiju Tanja Fajon pozvala je danas vlasti na Zapadnom Balkanu da osiguraju ustavnu ulogu parlamenta u nagledanju mera za borbu protiv korona virusa.\n„Suspenzija demokratije nije opcija u teškim vremenima“, napisala je Fajon na svom tvitet profilu.\nIzvestilac Evropskog parlamenta za Srbiju Vladimir Bilčić rekao je da Evropski parlament pažljivo prati događaje na Zapadnom Balkanu.\nOn je na svom tviter nalogu napisao da je u ovim vremenima krize izuzetno važno da parlamenti zemalja kandidata za članstvo nastave da igraju svoju ustavnu ulogu.\n„Demokratija ne može da bude žrtva pandemije“, istakao je Bilčik.\nPrethodni tekstBrnabić: Borba protiv Covid 19 u Srbiji ne guši demokratiju